title: Dionnen viitoset

text: Identtiset viitossisarukset syntymäjärjestyksessä olivat:


title: Robert Kendrick

text: Robert Bradley Kendrick (s. 15. marraskuuta 1979 Fresno, Kalifornia) on yhdysvaltalainen tennispelaaja. Parhaimmillaan hän on ollut kaksinpelissä ATP-listan sijalla 69 heinäkuussa 2009.


title: Robert Kendrick

text: Grand Slam -turnauksissa Kendrick on päässyt parhaimmillaan toiselle kierrokselle Wimbledonissa 2006, Yhdysvaltain avoimissa 2008 ja 2009 sekä Ranskan avoimissa 2009.


title: Robert Kendrick

text: Heinäkuussa 2011 Kansainvälinen tennisliitto ilmoitti Kendrickin saaneen vuoden kilpailukiellon positiivisen dopingnäytteen vuoksi. Ranskan avointen aikaan Kendrickiltä otetusta näytteestä löytyi metyyliheksaaniamiinia. Hänen kilpailukieltonsa alkoi 22. toukokuuta 2011.


title: Nivalan varalaskupaikka

text: Nivalan varalaskupaikka on Nivalassa valtatiellä 27 noin neljä kilometriä kaupungin keskustasta Haapajärven suuntaan sijaitseva lentokoneiden varalaskupaikka. Varalaskupaikan pituus on noin kolme kilometriä. Se toimii osana Suomen varalentotukikohtien järjestelmää.


title: Nivalan varalaskupaikka

text: Nivalan varalaskupaikalla ei järjestetä ilmavoimien sotaharjoituksia.


title: Nivalan varalaskupaikka

text: Ainakin kerran on varalaskupaikalle laskeuduttu. Moottorihäiriöinen palolennolla ollut lentokone on laskeutunut varalaskupaikalle palokunnan suljettua liikenteen.


title: Nivalan varalaskupaikka

text: Nivalan varalaskupaikka on otettu huomioon keskustan yleiskaavassa. Sen mukaan alueelle ei rakenneta uusia liittymiä.


title: Petri Vuorinen

text: Petri Vuorinen (s. 31. elokuuta 1972 Vaasa) on suomalainen jalkapallovalmentaja ja entinen jalkapalloilija. Hän toimii Veikkausliigassa pelaavan Vaasan Palloseuran päävalmentajana.


title: Petri Vuorinen

text: Puolustavana keskikenttäpelaajana pelannut Vuorinen pelasi korkeimmillaan Ykköstä BK-IFK:ssa kaudella 1994, Kraftissa kaudella 2000 ja Jarossa kaudella 2001. Ensimmäiset ottelunsa hän kuitenkin pelasi BK-IFK:n reservijoukkue Wasa-88:ssa. Hän oli nostamassa Jaroa Veikkausliigaan kaudeksi 2002, mutta polvivamma esti pelaamisen korkeimmalla sarjatasolla.


title: Petri Vuorinen

text: Valmentajauransa Vuorinen aloitti Tomi Kärkkäisen apulaisvalmentajana Vasa IFK:ssa ja Vaasan Palloseurassa. Kärkkäisen erottua VPS:n päävalmentajan paikalta huonojen tulosten myötä toukokuussa 2009 nousi Vuorinen hänen tilalleen. Avukseen hän sai seuran urheilutoimenjohtajan Juha Reinin, ja kaksikko johdatti joukkueen lopulta liigan kahdeksanneksi. Kaudeksi 2010 VPS:n päävalmentajaksi nimettiin Tommi Pikkarainen, jonka apulaisvalmentajana Vuorinen jatkoi. Myös Pikkarainen erosi puolentoista kauden jälkeen heinäkuussa 2011, ja Vuorisesta tuli toistamiseen päävalmentaja kesken kauden.


title: Maakasperä

text: Maakasperä on pieni metsien ympäröimä kylä Pohjois-Vilppulassa, Kurkijärven ja Ukonselän välisellä kannaksella Pirkanmaan maakunnassa, lähellä Keski-Suomen maakuntarajaa.


title: Maakasperä

text: Maastoltaan alue on voimakkaasti kumpuilevaa metsälampien sävyttämää vanhaa kuusimetsää.


title: Maakasperä

text: Yoldiameren aikana, tuhansia vuosia sitten Maakasperä oli meren peitossa. Tuolloin meren pinnan yläpuolella sijaitsivat mm. Haikkavuori, Mäkelänvuori, Lillovuori sekä Elämänmäki, joka nousi Yoldiamerestä alueen korkeimpana saarena.


title: Maakasperä

text: Myöhemmin Ancylusjärvivaiheen aikana meren pinta alkoi laskea paljastaen ensi kertaa mm. Taipaleeksi kutsutun korkean mäen, jonka etelärinteelle aikanaan muodostui Maakasperän kylä.


title: Maakasperä

text: Alueen suurimmat ja tiheimmät metsäalueet sijaitsevatkin juuri Taipaleenmäellä ja sen luoteispuolella. Alueella on rehevä kasvi- ja eläinkanta, josta tunnetuimmaksi on varmasti tullut erityisen runsas karhukanta.


title: Maakasperä

text: Maakasperän kylää halkoo Palomäentieksi kutsuttu mutkitteleva hiekkatie, josta erkanee kapeampi Haikanvuorelle johtava ns. Haikantie.


Venäjän alle 20-vuotiaiden jääkiekkomaajoukkue edustaa Venäjää jääkiekon nuorten maailmanmestaruuskilpailuissa. Joukkue on voittanut maailmanmestaruuden 4 kertaa.


title: Girolamo de Franchis

text: Girolamo de Franchis (n. 1581 – tammikuu 1635) oli italialainen roomalaiskatolinen pappi, joka vihittiin piispaksi 26. marraskuuta 1617. Pääkonsekraattorina toimi Ladislao d'Aquino, jota avustivat Antonio d'Aquino ja Innico Siscara.


title: Girolamo de Franchis

text: Girolamo de Franchis nimitettiin Nardòn hiippakunnan piispaksi 13. marraskuuta 1617. Hänet siirrettiin uuteen hiippakuntaan, kun hän sai 27. marraskuuta 1634 nimityksen Capuan arkkihiippakunnan arkkipiispaksi. Hän kuitenkin kuoli pian tämän jälkeen, tammikuussa 1635.


title: Ladislao d’Aquino

text: Ladislao d'Aquino (1543 – 12. helmikuuta 1621) oli katolisen kirkon italialainen kardinaali. Hän syntyi Napolissa ja sai pappisvihkimyksensä vuonna 1571. Hänet nimitettiin Venafron hiippakunnan piispaksi 20. lokakuuta 1581. Hänestä tehtiin kardinaali 19. syyskuuta 1616, ja hänet asetettiin Santa Maria sopra Minervan kardinaalipapiksi 17. lokakuuta. D'Aquino ehti osallistua vuoden 1621 konklaaviin (8.–9. helmikuuta) ennen kuin kuoli 12. helmikuuta.


title: Vic Amuso

text: Vittorio "Little Vic" Amuso (s. 1934) on newyorkilainen gangsteri, ja hänen väitetään olleen vuodesta 2011 alkaen Lucchesen mafiaperheen pomo. Amuso istuu tällä hetkellä elinkautista Colemanissa, Floridassa murhasta ja kiristyksestä, mutta hänen on arvioitu johtavan perheen toimintaa vankilasta käsin.


title: Replay Dance Mania

text: Replay Dance Mania on sarja eri väliajoin julkaistuja musiikkilevyjä, jotka Bonnier on julkaissut.


title: Ludwig Averkamp

text: Ludwig Averkamp (16. helmikuuta 1927 – 29. heinäkuuta 2013) oli saksalainen roomalaiskatolinen arkkipiispa. Hänet vihki papiksi Münsterin hiippakunnassa Ettore Cunial 10. lokakuuta 1954. Hän sai 18. tammikuuta 1973 nimityksen Münsterin vihkipiispaksi ja Thapsuksen titulaaripiispaksi. Hänet vihittiin piispaksi 24. helmikuuta. Pääkonsekraattorina toimi Heinrich Tenhumberg, jota avustivat Heinrich Baaken ja Laurenz Böggering.


title: Ludwig Averkamp

text: 7. marraskuuta 1985 Averkamp sai nimityksen Osnabrückin hiippakunnan koadjuuttoripiispaksi. Hänestä tuli 9. syyskuuta 1987 Osnabrückin piispa, ja hänet asetettiin tähän virkaan 27. syyskuuta. Hänet nimitettiin Hampurin arkkipiispaksi 24. lokakuuta 1994 ja asetettiin virkaan 7. tammikuuta 1995. Hän jäi eläkkeelle 75-vuotispäivänään, 16. helmikuuta 2002.


title: Ludwig Averkamp

text: Averkamp oli Euroopan tieteiden ja taiteiden akatemian jäsen.


title: Fachi

text: Fachi on keidaskylä ja maalaiskunta Nigerin Agadezin alueen Bilman departementissa. Se sijaitsee Saharaan kuuluvalla Ténérén hiekka-aavikolla noin 150 kilometriä Bilmasta lounaaseen. Kunnassa on 4 000 asukasta (vuonna 2010).


title: Fachi

text: Fachin lisäksi kuntaan kuuluu Fezein pikkukylä. Keitaan asukkaat ovat etupäässä kanureja ja tubuja. He tuottavat keittosuolaa ja taateleita sekä viljelevät vihanneksia, vehnää ja tupakkaa. Kylän paikallinen nimitys on "Agram".


title: Fachi

text: Tiheään rakennettujen tasakattoisten talojen muodostamaa Fachia ympäröi suolalohkareista pystytetty muuri. Kylän keskellä on kahdeksan metriä korkea ja neljällä tornilla varustettu linnoitus, joka aikaisemmin toimi turvapaikkana tuaregien ja muiden paimentolaisten hyökkäyksiltä.


title: Werner Thissen

text: Werner Thissen (s. 3. joulukuuta 1938) on saksalainen roomalaiskatolinen arkkipiispa. Hän syntyi Klevessä ja sai pappisvihkimyksensä Münsterin hiippakunnassa 29. kesäkuuta 1966. Hänet nimitettiin Münsterin vihkipiispaksi ja Scampan titulaaripiispaksi 16. huhtikuuta 1999. Piispaksi vihkiminen seurasi 24. toukokuuta. Pääkonsekraattorina toimi Reinhard Lettmann, jota avustivat Alfons Demming ja Heinrich Janssen.


title: Werner Thissen

text: Thissen nimitettiin Hampurin arkkipiispaksi 22. marraskuuta 2002 ja asetettiin virkaan 25. tammikuuta 2003.


title: Just the Way You Are

text: Just the Way You Are voi tarkoittaa:


title: Just the Way You Are

text: Musiikki:


title: Just the Way You Are

text: Elokuva ja televisio:


title: Djado

text: Djado (arabiaksi "Djādū", tedaksi "Brao", tuaregiksi "Guéwès") on keidasalue, rauniokaupunki ja maalaiskunta Nigerin koillisosassa Agadezin alueen Bilman departementissa. Kunnassa on 1 400 asukasta (vuonna 2010).


title: Djado

text: Keidasalue sijaitsee Djadon ylängön länsireunalla. Se koostuu kallioiden erottamista taatelipalmulehdoista, joita kastelee ylängöltä valuva pohjavesi. Etelästä pohjoiseen viidenkymmenen kilometrin säteellä sijaitsevat palmustot ovat nimeltään Sara, Drigana, Yogoï, Dabassa, Fadogana, Djado, Tamada, Méris ja Djaba. Pohjoisimpana on pensaikon ympäröimä Oridan lähde. Lännessä keidasta reunustaa Ténérén hiekka-aavikko.


title: Djado

text: Nykyään Djadon kuntaan kuuluvat Chirfan, Oridan, Siguedinen ja Yaban (Djaba) kylät. Hallinnollinen keskus on ranskalaisten rakentaman linnakkeen ympärille muodostunut Chirfa. Siguedinen kylä sijaitsee Djadon keidasalueen kaakkoispuolella Algeriaan, Libyaan, Tšadiin ja etelään johtavien reittien risteyksessä. Lähimmät asutuskeskukset ovat Bilma (170 kilometriä), Fachi (200 km), Zouar (400 km), Bardaï (450 km), Djanet (700 km), Murzuq (700 km) ja Agadez (800 km).


title: Djado

text: Djadon ilmasto on äärimmäisen kuiva ja lämpötilojen vaihtelut suuria. Kylmänä aikana joulu-helmikuussa lämpötila on päivällä 25–30 celsiusastetta ja yöllä muutamia asteita nollan alapuolella. Maaliskuusta lähtien päivälämpötila nousee nopeasti 45–48 asteeseen ja pysyy yöllä 16–20 asteen tienoilla. Vuotuinen sademäärä on 2–50 millimetriä. Trooppisen rintaman yltäessä pohjoiseen sadetta voi tulla kerralla enemmänkin, mutta usein se jää vuosikausiksi kokonaan saamatta.


title: Djado

text: Seudun kasvillisuus koostuu taatelipalmujen lisäksi heinäkasveista ja sateen jälkeen kauan vihreinä pysyvistä piikkipensaista. Kasvillisuus on niin vähäistä, ettei se mahdollista jatkuvaa kotieläinten laiduntamista. Luonnonvaraiseen eläimistöön kuuluvat pienet gasellilaumat ja harvat muflonilampaat.


title: Djado

text: Djadon muinaisuudesta kertovat esihistorialliset kalliopiirrokset sekä autioiksi jääneiden keidaskaupunkien rauniot. Paikallisen perinteen mukaan seudun ensimmäiset asukkaat kuuluivat mustaan sô-kansaan. 1100–1200-luvulta lähtien aluetta asuttivat Kanem-Bornun valtakuntaan kuuluneet kanurit. Keitaan lähistöllä yhtyivät Välimeren ja Sudanin väliset karavaanikaupan reitit. Toinen niistä johti Ghatiin ja Ghadamesiin ja toinen Fezzanin Murzuqiin. Etelässä reitit haarautuivat Kawarin läpi Tšadiin sekä Fachin kautta Aïrvuoristoon ja Nigeriaan. Kanem-Bornun heikentyessä ja karavaanikaupan taantuessa 1700–1800-luvuilla seutu köyhtyi ja joutui tuaregien sekä teda-heimoon kuuluvien tubujen hyökkäysten kohteeksi. Kanurit jättivät Djadon keitaan ja heidän tilalleen asettui tubuja.


title: Djado

text: Ranskalaiset tunkeutuivat Djadoon ensimmäisinä eurooppalaisina vuonna 1906 ja löivät tuaregit Oridan luona käydyssä taistelussa. Seuraavina vuosina ranskalaiset vuoroin miehittivät keitaan, vuoroin vetäytyivät sieltä. Tubujen karkottamiseksi vuosina 1920–1922 suoritetun palmulehtojen hävityksen jälkeen se autioitui joksikin aikaa kokonaan. Vuonna 1933 Chirfaan rakennettiin ranskalainen linnake, joka sai Oridan taistelussa kaatuneen kersantin mukaan nimen Fort Pacot. Varuskunta lakkautettiin vuonna 1944, ja seuraavana vuonna Djadosta muodostettiin itsehallinnollinen kunta. Vuoden 1950 väestönlaskennan mukaan siellä oli 450 asukasta, joista valtaosa koostui Tibestin alueelta muuttaneista tubuista. Kuudestakymmenestä kolmesta perheestä vain seitsemän edusti tubujen ja kanurien sekoitusta, josta Djadossa käytetään nimitystä "braoia" (”djadolaiset”). Kawarissa, jossa kansat ovat sekoittuneet huomattavasti aikaisemmin, vastaavan ryhmän nimi on "guézibida".


title: Djado

text: Djadon tärkein rikkaus ovat taatelipalmut, joita ilman elämä keitaalla ei olisi mahdollista. Ranskalaisten tekemän hävityksen jälkeen alettiin istuttaa uusia puita, ja 1940-luvun puolivälissä tuotanto nousi sataan tuhanteen kiloon vuodessa. Djadon ja Kawarin keitaat tuottivat viidesosan Ranskan Länsi-Afrikan taateleista.


title: Djado

text: Keitaan palmut näyttävät hylätyiltä, mutta niistä jokaisella on omistajansa, jotka usein elävät paimentolaisina Zinderin ja N’Guigmin pohjoispuolella. Palmut hedelmöitetään helmikuussa kiinnittämällä hedepuun kukintoja emikasvin latvukseen. Sato korjataan heinä-elokuussa, jolloin paimentolaiset kokoontuvat keitaalle telttoineen. Djadon taatelit ovat korkealaatuisia ja erittäin kysyttyjä maan eteläosan markkinapaikoilla.


title: Djado

text: Djadossa, Djabassa ja Sarassa tuotettiin aikaisemmin myös suolaa, mutta keitaan hävityksen jälkeen tubut kieltäytyivät työskentelemästä suolalouhoksilla pitäen sitä häpeällisenä (louhosten työvoimana käytettiin ennen orjia). Vuonna 1941 suolan tuotanto käynnistyi uudelleen Siguedinessä, jonka asukkaat palasivat sinne Kawarin Emi Tchoumasta. Louhoksia hyödynnetään samaan tapaan kuin Bilmassa ja Fachissa. Kaksi metriä syvään ja leveään kuoppaan keräytyvä vesi haihtuu ilmaan ja suola kiteytyy kuoreksi, joka kuumana aikana rikotaan päivittäin ja kerätään ajoittain talteen. Siguedinen suola on laadultaan erinomaista, mutta sen tuotanto on nykyään varsin vähäistä.


title: Djado

text: Kolmas toimeentulon edellytys olivat aikaisemmin tuaregien kamelikaravaanit, jotka vaihtoivat taateleita ja suolaa hirssiin ja muihin tarvikkeisiin. "Azalaï"-nimellä tunnetut karavaanit kulkivat kerran vuodessa Aïrvuoristosta Ténérén yli Chirfan kautta Siguedineen ja takaisin. Ne tekivät näin lähes tuhannen kilometrin matkan, joka jatkui vielä Aïrista Sahelin alueen markkinapaikoille. Nykyisin kuorma-autot ovat pääosin korvanneet tuaregien azalaït, mutta pieniä karavaaneja kulkee yhä Aïrin, Fachin ja Bilman sekä Nigerin eteläosan ja Nigerian välillä. Tubujen omat kamelilaumat ovat ravinnon vähäisyyden takia pieniä.


title: Djado

text: Nykyään tärkeän tulonlähteen muodostaa matkailu, joka 2000-luvun vaihteessa kärsi tubujen kapinallisjärjestön aiheuttamista levottomuuksista. Djadon keidas sisältyy monien matkatoimistojen tarjoamiin Ténérén kiertomatkoihin. Maastoautoilla tehtävät matkat alkavat Agadezista ja kestävät yleensä kaksi viikkoa.


title: Djado

text: Seudun nähtävyyksiä ovat Djadon, Djaban, Dabassan ja Siguedinen rauniokaupungit, joista käytetään nimitystä "ksar". Bankosta rakennetut sokkeloiset linnoitukset kohoavat termiittikekojen tavoin hiekan ympäröimillä kallioilla. Ulkonäöltään ne muistuttavat enemmän Saharan pohjoisosan kaupunkeja kuin tasamaalle rakennettuja Bilman tai Fachin kyliä. Ksarien iästä ja rakentajista on esitetty erilaisia arvailuja. Jotkut ovat jopa löytäneet Djadon raunioista ”kristityn kappelin”, mutta lähemmin tarkasteltuna sen ”koptilaiset ristit” osoittautuvat tuaregien merkeiksi.


title: Djado

text: Muita kiinnostavia kohteita ovat Djadon ylängön erikoiset kalliomuodostelmat sekä esihistorialliset piirrokset, jotka kertovat Saharan ilmaston muuttumisesta. Ne kuvaavat norsuja, virtahepoja, kirahveja, strutseja, nautaeläimiä ja metsästyskohtauksia. Asutusta lähinnä ovat Titlibén kalliopiirrokset Djadon palmulehdon pohjoisreunalla.


title: Djado

text: Djadon läheltä löydettiin vuonna 2014 kultaesiintymiä, ja lyhyessa ajassa seudulle saapui noin 40 000 kullankaivajaa Nigeristä ja naapurimaista. Vuoden 2017 alussa Djadossa oli noin 11 000 kaivajaa, joiden arvellaan löytäneen yli 70 tonnia kultaa. Kultaryntäys on lisännyt alueen turvattomuutta ja aiheuttanut joukon muita ongelmia. Nigerin hallitus sulki Djadon yksityisiltä kullankaivajilta keväällä 2017, ja esiintymien teollista hyödyntämistä on alettu suunnitella.


title: Tulitähti

text:
Tulitähti on "Soturikissat"-kirjasarjassa esiintyvä fiktiivinen kissahahmo, joka on aluksi pelkkä kotikisu joka karkaa omistajiltaan klaanielämään.Tulitähdestä tulee metsän kuuluisimpia kissoja.Tulitähti saa kirjassa "Tulitähden tehtävä" kirjan lopussa Hiekkamyrskyn kanssa kaksi tytärtä, Oravaliidon ja Lehtilammen.
Kirjassa Myrsky nousee Tiikerikynsi uhkaa tappaa Tulitähden ja muutkin soturit yksi kerrallaan. Kirjoissa Tulitähti on ensin oppilas ja etenee soturiksi. Sitten hänestä tulee varapäällikkö ja sen jälkeen päällikkö. Kirjoissa Tulitähti kokee hyvin paljon kaikkea, Tulitähdellä oli kolme mestaria. Vain Tulitähti, Harmaaraita ja Korppitassu tiesivät Tiikerikynnen petollisuudesta ja sekin päälle että Harmaaraita vaihtoi klaania. Tulitähdellä oli kaksi oppilasta Tuhkatassu myöhemmin Tuhkamarja ja Pilvihäntä. Tuhkamarjasta tuli parantajaoppilas kun hän jäi hirviön alle. Pilvihäntä on Tulitähden siskon Prinsessan esikoinen. Pilvihäntä joutui kaksijalkojen kaappaamaksi kirjassa "Myrsky nousee". Myöhemmin kirjassa Näkö Tulitähden tytär on saanut pentuja nimeltään Närhipentu, Leijonapentu ja Paatsamapentu (Närhisulka, Leijonaroihu ja Paatsamalehti). Tulitähti kuolee kirjassa The Last Hope.


title: Tulitähti

text: "Villiin luontoon" -kirjassa Tulitähden kotikisunimi on Ruska ja myöhemmin hänestä tulee villikissa, joka liittyy Myrskyklaaniin, ja saa oppilasnimekseen Tulitassu. Kirjan lopussa Tulitassusta tulee soturi nimeltä Tulisydän.


title: Tulitähti

text: "Tuli ja Jää" -kirjassa Tulisydän ja hänen paras ystävänsä Harmaaraita hakevat Tuuliklaanin kotiin, sillä Varjoklaani ajoi Tuuliklaanin pois reviiriltään koska Varjoklaani halusi saada metsästysoikeudet kaikille reviireille. Jokiklaani suostui ja Varjoklaani alkoi metsästää Jokiklaanin mailla. "Salaisuuksien metsä" -kirjassa Tulisydän paljastaa Tiikerikynnen – klaanin silloisen varapäällikön – kauhean salaisuuden: hän murhasi Myrskyklaanin edellisen varapäällikön Punahännän päästäkseen itse klaanin varapäälliköksi. Sitten hän yritti tappaa klaanin päällikön, Sinitähden, päästäkseen itse päälliköksi.


title: Tulitähti

text: Tiikerikynsi karkotettiin metsään ja Tulisydämestä tuli varapäällikkö. "Myrsky nousee" -kirjassa Tulisydän pelastaa Myrskyklaanin metsäpalolta ja klaani pakenee Aurinkokiville. "Vaarallinen polku" -kirjassa Tulisydän taas pelastaa Myrskyklaanin vaaralliselta koiralaumalta joka tappoi Nopsatassun, Pitkähännän oppilaan ja raateli Kirkastassun melkein kuoliaaksi. Sinitähti kuitenkin kuolee pelastaessaan Tulisydämen johtajakoiran hampaista.


title: Tulitähti

text: Kuollessaan Sinitähti kertoo vastauksen monia lukijoita mietityttäneeseen, kirjasarjan alussa kuultuun ennustukseen ”tuli pelastaa Myrskyklaanin”:


title: Tulitähti

text: Tulisydämestä tulee sitten Myrskyklaanin päällikkö, Tulitähti. "Pimeyden hetki" -kirjassa Tulitähti saa pelottavan ennustuksen kun käy Kuukivellä hakemassa yhdeksän hengen lahjansa.


title: Tulitähti

text: Ennustus käy toteen kun Tiikeritähti (ent. Tiikerikynsi) syöksee metsän hirvittävään vaaraan. Myrskyklaanista ja Tuuliklaanista tulee Leijonaklaani joka taistelee Tiikeriklaania vastaan. Taistelu keskeytyy, kun Tiikeritähti oli pyytänyt apuun kaksijalkalassa asustavaa Veriklaania. Tulitähti kertoo kaikille Tiikeritähden julmista teoista ja kertoo Veriklaanin päällikölle Ruoskalle, että Tiikeritähti valehtelee eikä anna Ruoskalle tilaa metsässä. Ruoska kuitenkin tahtoo koko metsän käyttöönsä ja tappaa Tiikeritähden. Klaanit liittoutuvat yhteen ja haastavat Veriklaanin. Valkomyrsky menehtyi taistelussa ja Tulitähti nimitti Harmaaraidan varapäällikökseen. Tulitähti tappaa Ruoskan, mutta menettää ensimmäisen henkensä ja Veriklaani häipyy pelossa metsästä. Rauhan aika koittaa.


title: Tulitähti

text: "Keskiyö" -kirjassa Oravatassu ja Vatukkakynsi katoavat ja Tulitähti partioita etsimään heitä.


title: Tulitähti

text: "Aamunkoi" -kirjassa Tulitähti menettää yhden hengistään, kun muut klaanit auttavat Varjoklaania.


title: Anthony Fallah Borwah

text: Anthony Fallah Borwah (s. 3. lokakuuta 1966) on liberialainen roomalaiskatolinen piispa. Hänet vihittiin papiksi Monrovian arkkihiippakunnassa 15. syyskuuta 1996. Hän sai 21. maaliskuuta 2011 nimityksen Gbarngan hiippakunnan piispaksi. Piispaksi vihkiminen seurasi 11. kesäkuuta. Pääkonsekraattorina toimi Lewis Zeigler, jota avustivat George Antonysamy ja Andrew Jagaye Karnley.


title: Anthony Fallah Borwah

text: Borwah on Liberian yliopiston filosofian professori.


title: Alec Trevelyan

text: Alexander ”Alec” Trevelyan on kuvitteellinen hahmo James Bond -elokuvassa "007 ja kultainen silmä". Häntä esittää elokuvassa Sean Bean. Elokuvan lisäksi Trevelyan esiintyy videopeleissä "GoldenEye 007" ja "GoldenEye 007" (2010).


title: Alec Trevelyan

text: Vuonna 1986 MI6-agentti Alec Travelyan osallistuu James Bondin kanssa tunkeutumiseen neuvostoliittolaiseen kemiallisten aseiden laitokseen Arkangelissa. Laitoksessa Travelyan lavastaa kuolemansa, ja Bond pakenee räjäyttäen laitoksen. Yhdeksän vuoden ajan MI6 luulee Trevelyanin kuolleen, kunnes Bond pääsee MI6:n kohteena olevan Janus-rikossyndikaatin jäljille ja paljastaa sen johtajaksi kuolleeksi luullun Trevelyanin. Hänen olemuksensa on entistä synkempi, ja hänen kasvonsa ovat arpeutuneet Arkangelin laitoksen räjähdyksessä. Hän janoaa kostoa briteille, jotka pettivät hänen vanhempansa toisen maailmansodan jälkeen palauttamalla heidät Neuvostoliittoon. Trevelyan näki kuusivuotiaana isänsä tappaneen äitinsä ja itsensä, jonka jälkeen hänet vietiin Isoon-Britanniaan.


title: Alec Trevelyan

text: Trevelyanin suunnitelman mukaisesti hänen liittolaisensa Xenia Onatopp ja kenraali Ourumov varastavat Tiger-helikopterin ja tunkeutuvat satelliittien ohjausasemalle Venäjän Severnajaan. He tappavat aseman ohjelmoijat ja varastavat GoldenEye-satelliittiaseen, jolla Trevelyan aikoo varastaa miljoonia puntia Bank of Englandista ja lopulta aiheuttaa valtavan kaaoksen tuhoamalla Lontoon.


title: Alec Trevelyan

text: Ohjelmoija Natalie Simonovan avustuksella Bond jäljittää Trevelyanin sateelliantennin Kuubaan. Pian Trevelyan ja Bond ajautuvat yhteenottoon antennin huipulla. Uhkaavasti alakynteen jäävä Bond onnistuu tönäisemään Trevelyanin alas tikkailta, ja tämän ollessa putoamaisillaan alas, Bond saa otteen Trevelyanin jalasta. Roikkuessaan Bondin otteessa kymmenien metrien korkuisella antennitasanteella, Travelyan kysyy ”Englannin puolesta, James?”, johon Bond vastaa ”Ei, vaan minun”. Bond irrottaa otteensa Trevelyanista ja tämä putoaa alas huipulta. Hän kuolee myöhemmin kun antenni romahtaa hänen päälleen.


title: Weyher et Richemond

text: Automobiles Weyher et Richemond oli Ranskan Pantinissa toiminut yritys joka valmisti autoja vuosina 1905–1910. Yritys oli valmistanut höyrykäyttöisen paloauton vuonna 1903 ja henkilöautotuotanto alkoi vuoden 1905 lopulla. Tässä mallissa oli Serpolletin suunnittelema nopea putkikattila ja Friedmann-Knollerin patenttiin perustuva 15-hevosvoimainen nelisylinterinen vastaiskumoottori. Autossa oli aluksi nelipyöräjarrut, mutta ne jätettiin pois myöhemmistä malleista, sillä asiakaskunta ei pitänyt niistä. Ulkoiselta olemukseltaan autot olivat bensiinikäyttöisten kaltaisia.


title: Weyher et Richemond

text: Vuonna 1908 Weyher et Richemond esitteli bensiinikäyttöisen malliston. Nelisylinterisiä malleja oli kolme: 15-, 20- ja 32-hevosvoimaiset muunnelmat. Kuusisylinterisen teho oli 30 hevosvoimaa. Yritys valmisti myös Labor-nimistä bensiinikäyttöistä autoa. Britanniassa höyryautot myytiin nimellä Rexer.


title: Benedict Dotu Sekey

text: Benedict Dotu Sekey (10. elokuuta 1940 – 13. joulukuuta 2000) oli Accrassa, Ghanassa syntynyt, Liberiassa toiminut roomalaiskatolinen piispa. Hänet vihittiin papiksi 20. elokuuta 1967. Hän sai nimityksen Gbarngan hiippakunnan piispaksi 17. marraskuuta 1986, ja hänet vihittiin piispaksi 6. tammikuuta 1987. Pääkonsekraattorina toimi Karol Wojtyła, jota avustivat Eduardo Martínez Somalo ja José Tomás Sánchez.


title: Benedict Dotu Sekey

text: Sekey toimi tehtävässään, kunnes kuoli äkillisesti 60-vuotiaana.


title: Siguedine

text: Siguedine tai Séguédine (tuaregiksi "Səggədəm", tedaksi "Sô") on keidaskylä Nigerin Agadezin alueen Bilman departementin Djadon kunnassa. Se sijaitsee Pic Zoumri -vuoren juurella Kawarin keidasalueen pohjoispuolella noin 180 kilometriä Bilmasta pohjoiseen. Vuonna 2001 kylässä oli 484 asukasta.


title: Siguedine

text: Siguedine mainitaan jo 1000-luvulla arabialaisten kirjoittajien teoksissa. Se oli tärkeä Välimeren ja Sudanin välisen karavaanikaupan risteys, josta haarautuivat reitit Libyan Ghatiin, Ghadamesiin ja Murzuqiin, Kawarin läpi Tšadiin sekä Fachin kautta Aïrvuoristoon ja Nigeriaan. Kanurien ja myöhemmin saapuneiden tedojen asuttama kylä jäi autioksi 1700-luvulla tuaregien ja tubujen ryöstöretkien seurauksena. Ranskalaiset hävittivät keitaan tubujen karkottamiseksi vuonna 1920.


title: Siguedine

text: Nykyään Dirkousta tuleva tie haarautuu Siguedinessä Dao Timnin ja Madaman kautta Libyan Tumun raja-asemalle, Chirfan kautta Algerian Djanetiin sekä Tibestivuoriston Zouariin ja Bardaïhin johtaviksi autiomaareiteiksi. Kylässä kasvatetaan taatelipalmuja, hoidetaan pieniä kasvimaita ja tuotetaan suolaa.


title: Siguedine

text: Siguedinessa harjoitettu suolan tuotanto käynnistyi uudelleen vuonna 1941, jolloin kylän asukkaat palasivat Kawarin Emi Tchoumasta. Louhoksia hyödynnetään samaan tapaan kuin Bilmassa ja Fachissa. Kaksi metriä syvään ja leveään kuoppaan keräytyvä vesi haihtuu ilmaan ja suola kiteytyy kuoreksi, joka kuumana aikana rikotaan päivittäin ja kerätään ajoittain talteen. Siguedinen suola on laadultaan erinomaista, mutta nykyään sen tuotanto on vähäistä.


title: Siguedine

text: Kylässä on koulu, terveysasema ja lääkevarasto. Talot on rakennettu savesta, johon on sekoitettu suolaa. Nähtävyyksiin kuuluu raunioitunut linnoitus.


title: Mapfre Stadium

text: Mapfre Stadium on jalkapallostadion Columbusissa Ohiossa Yhdysvalloissa. Se toimii Major League Soccer -seura Columbus Crew’n kotistadionina.


title: Mapfre Stadium

text: Stadionin rakennutti Crew’n silloinen omistaja, öljymiljonääri ja urheiluvaikuttaja Lamar Hunt vuosina 1998–1999. Se oli MLS:n ensimmäinen niin sanottu "soccer-specific stadium" eli erityisesti jalkapalloa varten suunniteltu stadion. Stadion avattiin toukokuussa 1999, johon asti Crew pelasi pääasiallisesti amerikkalaiseen jalkapalloon käytetyllä Ohio Stadiumilla. Sittemmin Crew Stadiumin kaltaiset stadionit ovat yleistyneet huomattavasti MLS:ssä.


title: Mapfre Stadium

text: Stadionin rakennuskustannukset olivat 28 miljoonaa dollaria. Sen yleisökapasiteetti on 20 145 jalkapallo-otteluissa ja 30 000 konserteissa. Crew’n MLS-otteluiden lisäksi stadionilla on pelattu muun muassa MLS Cup -mestaruusottelu vuonna 2001, MLS All-Star Game -näytösottelu vuosina 2000 ja 2005 sekä vuoden 2003 naisten MM-kilpailuiden alkulohko-otteluita. Jalkapallon ohella stadionilla on järjestetty rugby-, lacrosse- ja amerikkalaisen jalkapallon otteluita sekä Rock on the Range -musiikkifestivaali.


title: Tatanua

text: Tatanua on perinteinen koristeellinen naamari, joitaon valmistettu ja käytetty Papua-Uuden-Guinean Uuden-Irlannin saarella. Näitä puusta ja muista luonnonmateriaaleista valmistettuja naamareita käytetään "malagan"-nimisessä seremoniassa.


title: Tatanua

text: Naamiot kaiverretaan yleensä "Alstonia"-suvun puusta ja koristellan sokeriruo'osta saaduilla kuiduilla, villalla ja muilla eläinten karvoilla. Kasvot värjätään kalkkimaalilla ja muilla luonnonväreillä. Hiukset rakennetaan erilaisista kuiduista, ja niillä jäljitellään tyypillistä surevan miehen kampausta. Paikallisilla heimoilla on tapana, että vainajan lähiomaiset ajavat puoli päätä kaljuksi surun merkiksi. Silmän paikalle on laitettu maalattu simpukankuori, ja korvat on kuvattu venytetyiksi ja niissä on usein koruja. Naamiot ovat kaikkiaan noin 40–50 cm korkeita.


title: Tatanua

text: Malagan on vainajan muistelujuhla, joka voidaan pitää noin vuoden kuluttua kuolemasta, sillä naamioiden kaivertamiseen menee aikaa. Naamioiden valmistamiseen osallistuvat kaikki kylän miehet yhdessä. Värilliset kuviot liittävät naamiot sotamaalauksiin.


title: Tatanua

text: Tatanua-naamioita on kerätty moniin länsimaisiin museoihin kuten Berliinin etnologiseen museoon, Derbyn kaupunginmuseoon ja Indianapolisin taidemuseoon.


title: Ontuva totuus

text: Ontuva totuus ("Just the Way You Are") on vuonna 1984 ensi-iltansa saanut draamakomediaelokuva, jonka pääosissa näyttelevät Kristy McNichol ja Michael Ontkean. Elokuvan on ohjannut Edouard Molinaro.


title: Ontuva totuus

text: Susan on nuori, kaunis ja menestyvä huilisti, jolla on lapsesta asti ollut rautainen jalkaproteesi. Erottuaan poikaystävästään hän lähtee konserttikiertueella Eurooppaan. Pariisissa Susan keksii idean peittää proteesinsa kipsillä ja matkustaa Ranskan Alpeille hiihtokeskukseen, jossa voisi tulla kohdelluksi ilman sääliä. Siellä hän tapaa lehtikuvaaja Peterin. He rakastuvat ja Susanin on tehtävä päätös, kertooko Peterille totuuden itsestään.


title: Ontuva totuus

text: "Video-oppaassa" vuodelta 1994 "Ontuva totuus" saa kaksi tähteä viidestä, mikä vastaa sanallista arviota ”keskinkertainen”.


title: Kunnon mestaan vetää

text: "Kunnon mestaan vetää" on rap-artisti Uniikin single hänen kolmannelta studioalbumiltaan "Suurempaa" vuodelta 2011. Kappaleella vierailevat Elastinen ja Spekti.


title: Kunnon mestaan vetää

text: Kappaleesta kuvattiin musiikkivideo, jolla esiintyvät cameorooleissa pokeriammattilainen Ilari Sahamies, jääkiekkovalmentaja Pasi Nurminen, tositelevisioesiintyjä Niko Nousiainen, malli ja Miss Suomi -voittaja Viivi Pumpanen, Miss Helsinki -voittaja Sofia Ruusila sekä rap-artistit Timo Pieni Huijaus, Brädi ja Mikael Gabriel. Video kuvattiin hotellissa entisen Helsingin tutkintavankilan tiloissa.


title: Kunnon mestaan vetää

text: Kappale sisältää samplen MC Nikke T:n kappaleesta "Ihminen ei voi elää vetämättä".


title: Joseph Pickford

text: Joseph Pickford (1734–1782) oli englantilainen arkkitehti. Hän kuului Yrjö III:n hallituskaudella maansa merkittävimpiin Lontoon ulkopuolella toimineisiin arkkitehteihin. Pickford edusti enimmäkseen palladiolaista arkkitehtuuria.


title: Joseph Pickford

text:
Pickford syntyi ja varttui Ashow’ssa, Warwickshiren kreivikunnassa. Vuonna 1748 hän lähti harjoittelijaksi setänsä yritykseen Lontooseen. Setä oli maan arvostetuimpia rakennusyrittäjiä. Pickfordin harjoittelukauden aikana yritys sai osallistua kuuluisien palladiolaisten rakennusten, kuten Whitehallin Horse Guardsin ja Cambridgen yliopiston kirjaston rakentamiseen.
Pickford muutti Derbyyn vuonna 1760, ja hän oli ilmeisesti ensimmäinen Lontoossa opiskellut arkkitehti, joka toimi alueella.Hän suunnitteli John Gisbournelle yksityistalon St Helen’s House, joka muutettiin myöhemmin kouluksi. Hän tutustui Lunar societyn jäseniin, kuten Joseph Wrightiin, Peter Perez Burdettiin ja John Whitehurstiin, ja sai näiden kautta toimeksiantoja alueelta. Hän suunnitteli uuden posliinitehtaan Josiah Wedgwoodille, joka oli myös Lunar societyn jäsen. Wedgewood tilasi suunnitelmat myös tehtaan työläisten asuintaloille, jotka piti terveyssyistä sijoittaa kylän toiselle reunalle kauas tehtaasta.


title: Joseph Pickford

text: Pickfordin itselleen vuonna 1770 rakennuttama asuintalo on nykyisin Pickford House Museum Derbyn kaupungissa Englannissa. Talo on sisustettu kuvaamaan elämää Yrjöjen aikakaudella.


title: Chirfa

text: Chirfa on kylä Nigerin Agadezin alueen Bilman departementissa. Se sijaitsee Djadon keidasalueella noin 100 kilometriä Siguedinesta luoteeseen. Kylä on Djadon kunnan hallinnollinen keskus. Vuonna 2001 siellä oli 208 asukasta.


title: Chirfa

text: Chirfa koostuu bankosta rakennetuista taloista, ranskalaisten vuonna 1933 pystyttämän Fort Pacotin raunioista, koulusta sekä lähistöllä sijaitsevasta varuskunnasta, joka toimii myös rajavartiostona. Kylän kautta kulkee Siguedinesta Algerian Djanetiin johtava 700 kilometrin pituinen autiomaareitti.


title: Chirfa

text: Keitaalla tuotetaan taateleita. Sen asukkaat ovat teda-heimoon kuuluvia tubuja, joihin on sekoittunut kanureja. Nähtävyyksiä ovat kymmenen kilometrin päässä sijaitseva Djadon rauniokaupunki, erikoiset luonnonmuodostelmat ja muinaiset kalliopiirrokset.


title: James Mwewa Spaita

text: James Mwewa Spaita (8. huhtikuuta 1934 Bombwe – 4. marraskuuta 2014 Kasama) oli sambialainen roomalaiskatolinen arkkipiispa. Hänet vihittiin papiksi 9. syyskuuta 1962 Mansan hiippakunnassa, jonka piispana hän sittemmin toimi vuosina 1974–1990. Vihittäessä piispaksi 28. huhtikuuta 1974 pääkonsekraattorina toimi Elias White Mutale, jota avustivat Luciano Angeloni ja René-Georges Pailloux.


title: James Mwewa Spaita

text: 3. joulukuuta 1990 Spaita nimitettiin Kasaman arkkihiippakunnan arkkipiispaksi, jona hän toimi, kunnes jäi eläkkeelle 30. huhtikuuta 2009. Presidentti Levy Mwanawasan kuoltua Spaita kehui tämän työtä Sambian kehityksen puolesta ja totesi, että paras tapa kunnioittaa presidentin muistoa on saattaa valmiiksi ne muutokset, jotka tältä olivat jääneet kesken.


title: Andrew Aaron Chisha

text: Andrew Aaron Chisha (s. 24. marraskuuta 1933) on sambialainen roomalaiskatolinen piispa. Hän sai pappisvihkimyksensä 29. elokuuta 1965, ja piispaksi hänet vihittiin 12. joulukuuta 1993. Pääkonsekraattorina toimi Giuseppe Leanza, jota avustivat James Mwewa Spaita ja Adrian Mung'andu. Chisha toimi Mansan hiippakunnan piispana vuodesta 1993, kunnes jäi eläkkeelle 15. tammikuuta 2009.


title: Billionaire

text: Billionaire () on englanninkielen sana ja tarkoittaa henkilöä, jonka omaisuuden arvo on vähintään miljardi.


title: Billionaire

text: Billionaire(s) voi tarkoittaa myös:


title: Millionaire

text: Millionaire () on englanninkielen sana ja tarkoittaa henkilöä, jonka omaisuuden arvo on vähintään miljoona. Se voi tarkoittaa myös:


title: Medardo Joseph Mazombwe

text: Medardo Joseph Mazombwe (24. syyskuuta 1931 Katete – 29. elokuuta 2013 Lusaka) oli sambialainen roomalaiskatolinen arkkipiispa ja kardinaali. Hänet vihittiin papiksi 4. syyskuuta 1960 ja nimitettiin Chipatan hiippakunnan piispaksi 11. marraskuuta 1970. Hänet vihittiin piispaksi 7. helmikuuta 1971. Pääkonsekraattorina toimi Emmanuel Milingo, jota avustivat Firmin Courtemanche ja James Corboy.


title: Medardo Joseph Mazombwe

text: Mazombwe siirtyi toiseen hiippakuntaan saatuaan 30. marraskuuta 1996 nimityksen Lusakan arkkipiispaksi. Hän jäi eläkkeelle 28. lokakuuta 2006, ja hänestä tehtiin kardinaali 20. marraskuuta 2010. Hänet asetettiin Santa Emerenziana a Tor Fiorenzan kardinaalipapiksi 26. maaliskuuta 2011.


title: Simons’ BASIC

text: Simons’ BASIC on Commodore 64-tietokoneelle tarkoitettu BASIC-ohjelmointikielen laajennus.


title: Simons’ BASIC

text: Simons’ BASIC:in nimi viittaa David Simonsiin, joka 16-vuotiaana opiskelijana määritteli laajennuksen Commodore 64:n niukkaan BASIC-kieleen perehdyttyään eri mikrojen ja minitietokoneiden BASIC-murteisiin. Commodore 64:n alkuperäinen BASIC oli laadittu Commodore PET:iin, jossa oli muistia vain 8 kilotavua.


title: Simons’ BASIC

text: Simons’ BASIC sisältää 114 käskyä, komentoa tai muuta varattua sanaa. Laajennus on pakattu ROM-moduuliin. Moduuli kiinnitetään koneeseen virran ollessa koneesta pois kytkettynä. Kun kone käynnistetään, lisäkäskyt ja -komennot ovat käytössä, käyttöliittymän värit ovat muuttuneet ja käytössä oleva muisti pienentynyt 8:lla kilotavulla.


title: Simons’ BASIC

text: Ohjekirjassa Simons’ BASIC:in käskyt ja komennot on ryhmitelty 11 ryhmään. Ryhmät ovat seuraavat: ohjelmoinnin apukomennot (programming aids), syötteen tarkastus ja tekstin käsittely (input validation and text manipulation), laskennan aputoiminnot (extra numeric aids), levykekomennot (diskette commands), grafiikka (graphics), kuvaruudun käsittely (screen manipulation), MOB-grafiikka (sprite and user-defined graphics), ohjelmoinnin rakenteet (structured programming), virhetilanteiden käsittely (error trapping), musiikki (making music), syöttölaitteiden käsittely (read functions).


title: The Other Side

text:
(The) Other Side voi tarkoittaa:Albumit
Kappaleet


title: Sami Vartiainen

text: Sami O. Vartiainen (s. 1969) on suomalainen tanssitaiteilija, ohjaaja, koreografi ja käsikirjoittaja. Vartiainen opiskeli Teatterikorkeakoulun Tanssitaiteen laitoksella 1988-1992. Vartiainen oli kolme vuotta kiinnityksellä Helsingin kaupunginteatterin tanssiryhmässä, ja sen jälkeen työskennellyt freelancerina muun muassa Suomen Kansallisoopperassa ja useissa kaupunginteattereissa ympäri Suomea.


title: Sami Vartiainen

text: Vartiaisen koreografia sai kunniamaininnan Kajaanin Uudet tanssit -koreografiakatselmuksessa 2011.


title: Sami Vartiainen

text: Tanssiryhmä Finamodacon verkkosivut


title: Volgan–Donin kanava

text: Volgan–Donin kanava () on 101 kilometrin pituinen keinotekoinen vesiyhteys Kaspianmereen laskevan Volgan ja Asovan- ja Mustaanmereen laskevan Donin vesistöjen välillä Etelä-Venäjällä. Yhdessä Volgan–Itämeren vesitien kanssa kanava muodostaa myös Itämeren ja Välimeren välisen sisävesiyhteyden.


title: Volgan–Donin kanava

text: Kanava alkaa Volgan alajuoksulla Volgogradin alapuolelta ja kulkee länteen vedenjakajan poikki päätyäkseen Doniin padottuun Tsimljanskin tekojärveen viimeisen sulun nro 13 läpi Pjatimorskin (ven. Пятиморск) kylässä Kalatšin alueella (ven. Калачёвский район), jonka lähin kaupunki Kalatš-na-Donu sijaitsee 7 km:n päässä.


title: Volgan–Donin kanava

text: Kanavassa on kolmetoista sulkua. Viimeisellä sululla nro 13 ennen Don -jokea on 16 metriä korkea kahden rintaman yhdistymisen muistomerkki (ven. Соединение фронтов). Vedenkorkeus Volgan päässä on meren pintaa alempana ja nousee tästä yhdeksässä sulussa 88 metriä korkeammalle, ja laskee jälleen 44 metriä Donin puoleisella kanavaosuudella. 101 kilometrin pituisesta kanavayhteydestä 45 km on tekojärviä. Kolme pumppuasemaa huolehtii veden saatavuudesta kanavan yläosaan.


title: Volgan–Donin kanava

text: Kanavan mitoitus on pienempi kuin Volgalla liikennöivien alusten nykyinen standardimitoitus. Kanavassa voivat liikennöidä korkeintaan 140 m pitkät, 16,6 m leveät ja syväykseltään 3,5 metrin alukset. Alusten maksimikantavuus on noin 5000 t. Vuosittainen rahtikapasiteetti on noin 16,5 miljoonaa tonnia. Kapasiteetin suurentamiseksi on mm. kaavailtu toisen, rinnakkaisen kanavan rakentamista.


title: Volgan–Donin kanava

text: Kanavan rakentaminen aloitettiin ennen toista maailmansotaa, mutta keskeytyi sodan ajaksi ja jatkui vuodesta 1948 alkaen, pääosin vankileirityövoimalla. Kanava vihittiin käyttöön heinäkuussa 1952.


title: Volgan–Donin kanava

text: Kerrotaan, että Persian kuninkaaksi noussut Aleksanteri Suuren upseeri Seleukos I Nikator hautoi aikanaan suunnitelmaa kanavan kaivauttamisesta Donin ja Volgan välille.


title: Volgan–Donin kanava

text: Ajatuksen herätti uudelleen Osmanien valtakunnan suurvisiiri Mehmed pašša Sokolović 1560-luvun alussa, mutta hän ei saanut siihen lupaa sulttaaniltaan Suleiman Suurelta. Mehmed pašša suunnitteli kanavan rakentamista, koska se olisi mahdollistanut Moskovan Venäjän hallussa olleen entisen Astrahanin kaanikunnan alueen valtaamisen Venäjältä, sekä mahdollistanut tulevat sotatoimet osmanien perinteistä vastustajaa Persiaa vastaan. Veisireitti Mustanmeren ja Kaspianmeren välillä olisi merkinnyt myös rauhanomaisen kaupankäynnin laajentumista ja nopeutumista. Mehmed sai luvan toteuttaa suunnitelmansa uudelta sulttaanilta Selim II:lta 1566. Vuonna 1569 yhdessä Krimin kaanikunnan joukkojen avulla toteutettu Astrahanin sotaretki kuitenkin epäonnistui yrityksessään ja kärsi suuria tappioita puutteellisen huollon ja alueen kuivan aromaaston vuoksi.


title: Volgan–Donin kanava

text: Myös Venäjän keisari Pietari Suuri yritti rakennuttaa kanavan 1700-luvulla.


title: Jenny Berggren

text: Jenny Cecilia Berggren (s. 19. toukokuuta 1972 Göteborg, Ruotsi) on ruotsalainen laulaja ja entinen Ace of Base -yhtyeen päävokalisti. Hän oli yhtyeen jäsen vuoteen 2009 asti.


title: Jenny Berggren

text: Jenny Berggren julkaisi sooloalbumin My Story vuonna 2010. Hän on naimisissa ruotsalaisen pianistin Jakob Petrénin kanssa. Heillä on kaksi lasta.


title: Siina Hirvonen

text: Siina Hirvonen (s. 1977) on suomalainen muusikko, musiikkipedagogi, musiikkileikkikoulunopettaja, televisiojuontaja ja -toimittaja. Hirvonen on oopperalaulaja-laulutaiteen lehtori Anssi Hirvosen ja kanttori-filosofian tohtori Riitta Hirvosen tytär.


title: Siina Hirvonen

text: Siina Hirvonen opiskeli musiikkipedagogiksi Helsingin ammattikorkeakoulu Stadiassa 1999–2003. Hirvonen aloitti jatko-opintonsa Sibelius-Akatemiassa vuonna 2006 Musiikkikasvatuksen osastolla. Hirvonen on työskennellyt varhaisiän musiikinopettajana esimerkiksi Helsingin Konservatoriossa, Pirkanmaan musiikkiopistossa, Maija Salon musiikkiopistossa ja MLL:n paikallisyhdistyksissä. Lisäksi Hirvonen on ollut mukana suunnittelemassa ja toteuttamassa erilaisia lastenkonsertteja ja -tapahtumia sekä musiikkiäänitteitä.


title: Siina Hirvonen

text: Hirvonen tekee yhteistyötä Yle TV2:n lastenohjelmatuotannon kanssa. Hän on ollut mukana suunnittelemassa ja toteuttamassa erilaisia musiikkiohjelmasarjoja vuodesta 2006 alkaen. Hirvonen on toiminut Pikku Kakkosen maanantai-iltojen eli Musamaanantain viikoittaisena juontajana syksystä 2008 lähtien.


title: Siina Hirvonen

text:
Opetus- ja tv-työnsä ohessa Siina Hirvonen keikkailee ahkerasti ympäri Suomea mm. Siina & Taikaradio -lastenmusiikkiorkesterinsa kanssa. Siina & Taikaradiolta on ilmestynyt oma äänite.
Keikkailun lisäksi hän tekee paljon yhteistyötä eri orkestereitten kanssa. Hirvonen on ollut Savonlinnan Oopperajuhlilla sekä esiintynyt myös Radion sinfoniaorkesterin, Oulu Sinfonian ja Hyvinkää Orkesterin kanssa.


title: Siina Hirvonen

text: Hirvonen sai Vuoden Kasvattaja 2010 -palkinnon ansiokkaasta, laadukkaasta ja monipuolisesta työstään varhaisiän musiikkikasvatuksen ja -opetuksen sekä lastenmusiikin ja -kulttuurin saralla.


title: Siina & Taikaradio

text:
Siina & Taikaradio on lastenmusiikkia esittävä orkesteri, jossa musisoivat Siina Hirvonen sekä kolme muuta monipuolista ammattimuusikkoa. Heidän ohjelmistoonsa kuuluu leikittävää ja laulettavaa lastenmusiikkia joka lähtöön. Lastenkonsertit vievät kuulijansa tuttujen ja vähän uudempienkin laululeikkien sävelin erilaisiin musiikkimaailman seikkailuihin.
Siina & Taikaradio on konsertoinut ympäri Suomea niin isoilla kuin pienemmilläkin musiikkijuhlilla ja eri tapahtumissa.
Yhtyeeltä on ilmestynyt oma äänite: Siina & Taikaradio sekä Siinan taikaradio -laulukirja+cd (Tammi).


title: Oiva Koivisto

text: Oiva Tapio Koivisto (1. elokuuta 1904 Lappee – 28. kesäkuuta 1987 Helsinki) oli suomalainen upseeri ja vara-amiraali. Hän toimi Suomen merivoimien komentajana vuosina 1952–1964.


title: Oiva Koivisto

text: Koivisto osallistui Joensuun suojeluskunnan mukana sisällissodan taisteluihin. Hän valmistui Kadettikoulusta 1925 sekä Sotakorkeakoulusta 1937 (ye-upseeri 1940). Koivisto toimi merikadettiosaston opettajana Kadettikoulussa 1927–1932 sekä tykkivene Karjalan päällikkönä 1930–1932. Oppijakson päällikkönä koululaiva Suomen Joutsenella hän toimi 1932–1933. Merikomppanian päällikkönä Rannikkotykistörykmentti 3:ssa hän oli 1933–1937. Toimisto- ja yleisesikuntaupseerina hän toimi 1937–1939.


title: Oiva Koivisto

text: Talvisodan aikana Koivisto toimi Rannikkolaivaston esikuntapäällikkönä 1939–1940 ja sodan jälkeen vuonna 1940 Hangon vuokra-alueen rajakomission Suomen valtuuskunnan puheenjohtajana. Hän oli panssarilaiva Väinämöisen päällikkö 1940–1944. Turun Laivastoaseman päällikkönä hän palveli vuosina 1944–1945, Suomen laivaston komentajana 1945–1952 ja merivoimien komentajana vuodesta 1952 vuoteen 1964.


title: Oiva Koivisto

text: Ylennykset: aliluutnantti 1925, luutnantti 1926, kapteeniluutnantti 1930, komentajakapteeni 1936, komentaja 1941, kommodori 1944, kontra-amiraali 1953, vara-amiraali 1962.


title: Jeff Friesen

text: Jeff Friesen (s. 5. elokuuta 1976 Kanada) on kanadalainen jääkiekkoilija. Friesen on pelipaikaltaan hyökkääjä. Vuonna 2011 hän pelasi Eisbären Berlinissä, Saksan liigassa. Mies iski aikoinaan hurjia tehoja WHL:ssä. Hän on pelannut NHL:ssä 893 ottelua, joissa hän on tehnyt 516 pistettä.


title: Jeff Friesen

text: Friesen on pelannut NHL:ssä San Jose Sharksin, Mighty Ducks of Anaheimin, New Jersey Devilsin, Washington Capitalsin ja Calgary Flamesin riveissä.


title: Jeff Friesen

text: Frisen oli parhaimpina vuosinaan NHL:ssä hyvä 50-60 pisteen pelaaja. Hänen paras kautensa NHL:ssä oli 1997-1998, jolloin hän iski tehot 31+32=63.


title: Juha Tikka

text: Juha Yrjö Julius Tikka (30. joulukuuta 1929 Helsinki – 13. joulukuuta 2001) oli suomalainen upseeri ja kontra-amiraali ja Suomen merivoimien komentaja Jan Klenbergin jälkeen. Nuorempana hän oli Suomen parhaita uimareita.


title: Juha Tikka

text: Tikka palveli muun muassa aluksen päällikkönä ("Vasama 1", "Vasama 2", tykkivene "Karjala", "koululaiva Matti Kurki" 60-l. sekä 1980-luvulla silloisen Rannikkolaivaston (RLaiv) komentajana ja esikuntatehtävissä. Hän työskenteli viimeisinä palvelusvuosinaan muun muassa Merivoimien Esikunnassa ja Suomen merivoimien komentajana vuosina 1983–1990. Kontra-amiraaliksi hänet ylennettiin vuonna 1983.


title: Juha Tikka

text: Tikka oli käynyt Kadettikoulun valmistuen vuonna 1959.


title: Juha Tikka

text: Tikka kilpaili Helsingin 1952 kesäolympialaisissa 200 metrin rintauinnissa ja karsiutui alkuerissä. Hän ui tuolloin puhtaalla rintauintityylillä nopeimpien uimarien käyttäessä perhosuintityyliä, joka vasta Helsingin kisojen jälkeen erotettiin omaksi olympialajikseen. Tikka voitti Pohjoismaiden mestaruuden 100 metrin perhosuinnissa vuonna 1949, 200 metrin rintauinnissa vuosina 1951, 1953 ja 1955 sekä 4 × 100 metrin sekauintiviestissä vuonna 1953.


title: Juha Tikka

text: Tikka voitti 200 metrin rintauinnin Suomen-mestaruuden 1949 (2.52,2) ja 1950 (2.46,9). Vuonna 1950 hän oli myös voittamassa 3 x 100 metrin sekaviestin Suomen-mestaruutta.


title: Juha Tikka

text: Tikka piti 1950 hallussaan rintauinnin 200 metrin Suomen-ennätystä ajalla 2.43,5 ja 400 metrin Suomen-ennätystä ajalla 6.00,5.


title: Juha Tikka

text: Tikka edusti seuratasolla Helsingin Uimareita. Häntä valmensi Toivo "Töffi" Virtanen.


title: Juha Tikka

text: Juha Tikan isä oli muun muassa Suomen Käsipalloliiton puheenjohtajana toiminut eversti Yrjö Tikka. Seiväshyppääjä Matti Sutinen oli hänen serkkunsa.


title: Boniface Tshosa Setlalekgosi

text: Boniface Tshosa Setlalekgosi (14. syyskuuta 1927 Serowe – 25. tammikuuta 2019) oli botswanalainen roomalaiskatolinen piispa. Hän sai pappisvihkimyksensä 22. heinäkuuta 1963 ja tuli nimitetyksi Gaboronen hiippakunnan piispaksi 30. marraskuuta 1981. Hänet vihittiin piispaksi 6. maaliskuuta 1982. Pääkonsekraattorina toimi Peter Fanyana John Butelezi, jota avustivat Patrick Fani Chakaipa ja Alfonso Liguori Morapeli.


title: Boniface Tshosa Setlalekgosi

text: Setlalekgosi jäi eläkkeelle 5. helmikuuta 2009, jolloin hänen seuraajakseen nimitettiin Valentine Tsamma Seane. Hänen edeltäjänään puolestaan oli aikoinaan toiminut Urban Charles Joseph Murphy.


title: Matti Lackman

text: Pentti Matti Sakari Lackman (s. 24. helmikuuta 1948 Simo) on oululainen filosofian tohtori, dosentti ja Oulu-opiston entinen rehtori.


title: Matti Lackman

text: Matti Lackman syntyi maanviljelijä Aarne Lackmanin ja emäntä Eila Miettusen perheeseen. Hänen puolisonsa vuodesta 1974 on pankkitoimihenkilö Eija Snellman. Lackman kirjoitti ylioppilaaksi Kemin lyseosta 1969, valmistui filosofian kandidaatiksi Oulun yliopistosta 1976 ja väitteli filosofian tohtoriksi Jyväskylän yliopistosta 1985 aiheenaan "Suomen kommunistisen puolueen suhde talonpoikaiskysymykseen ja talonpoikaisliikkeisiin 1918–1939".


title: Matti Lackman

text: Lackman on Oulun yliopiston, Turun yliopiston ja Joensuun yliopiston dosentti. Hänelle myönnettiin professorin arvonimi vuonna 2008. Oulu-opiston rehtoriksi hänet valittiin 1983, hän jäi eläkkeelle tehtävästä vuonna 2013. Lackman on tutkinut muun muassa jääkäriliikettä ja Suomen valtiollisen poliisin historiaa.


title: Grenade (kappale)

text: "Grenade" on kappale, jonka on esittänyt ja tuottanut yhdysvaltalainen laulaja-lauluntekijä Bruno Mars ensimmäiselle studioalbumilleen "Doo-Wops & Hooligans". Se julkaistiin ensimmäisen kerran myynninedistämistarkoituksessa ns. promosinglenä 28. syyskuuta 2010 ja myöhemmin albumin toisena singlenä. "Grenade" on albumin ensimmäinen raita. Sen kirjoittivat Mars tuotantotiiminsä The Smeezingtons kanssa mukanaan Brody Brown, Claude Kelly ja Andrew Wyatt. Kappale nousi ensimmäiselle sijalle listoilla Australiassa, Kanadassa, Irlannissa, Uudessa-Seelannissa ja Iso-Britanniassa. Yhdysvaltain "Billboard" Hot 100 -listalla kappale nousi myös ensimmäiselle sijalle ja on näin ollen hänen kolmas kyseiseen listasijoitukseen yltänyt singlensä Yhdysvalloissa ja Isossa-Britanniassa. Kappaleen musiikkivideo julkaistiin marraskuussa 2010.


title: Grenade (kappale)

text: Musiikkivideo julkaistiin 19. marraskuuta 2010 ja sen ohjasi NABIL. Videolla Mars laulaa rakastamastaan naisesta ja vetää köydellä sidottua pianoa läpi Los Angelesin. Hänellä on päällään puku ja hän kohtaa jengin ja vihaisen pitt bullin matkalla. Kun hän saapuu naisen talolle ja näkee tämän toisen miehen kanssa, hän raahaa itsensä ja pianonsa junan alle. Video sisältää myös kohtauksia tummasta makuuhuoneesta, jossa katsotaan sateisesta ikkunasta.


title: Grenade (kappale)

text:
Kulissien takana -videolla Mars kertoo "Video kertoo taistelustani kertoa tytölle, että tekisin mitä tahansa hänen vuokseen. Menen jopa niin pitkälle, että raahaan pianon mukanani, jotta voin laulaa sydämestäni."
Lähde:


title: Valentine Tsamma Seane

text: Valentine Tsamma Seane (s. 2. marraskuuta 1966) on botswanalainen roomalaiskatolinen piispa. Hän sai pappisvihkimyksensä 19. maaliskuuta 1994, ja 5. helmikuuta 2009 hänet nimitettiin Gaboronen hiippakunnan piispaksi. Hänet vihittiin piispaksi 25. huhtikuuta. Pääkonsekraattorina toimi James Patrick Green, jota avustivat Boniface Tshosa Setlalekgosi ja Franklyn Nubuasah. Setlalekgosi oli Seanen edeltäjä.


title: Valentine Tsamma Seane

text: Seane on myötäillyt kirkkonsa linjaa puolustamalla pakollista pappisselibaattia ja vastustamalla Jeesuksen antamaan esimerkkiin vedoten naispappeutta. Hänen mukaansa katolisessa kirkossa ilmennyt pappien suorittama seksuaalinen hyväksikäyttö on ”sairaan yhteiskunnan” vaikutuksen ilmentymä. Seane tuomitsee homoseksuaaliset teot ja on ilmaissut, että homoseksuaalisuus on hänen mielestään sairaus, johon soveltuvia väliintulon muotoja ovat esimerkiksi leikkaukset, hormonitasapainoon vaikuttaminen ja psykologinen neuvonta.


title: George Francis Daniel

text: George Francis Daniel (s. 23. huhtikuuta 1933 Pretoria) on eteläafrikkalainen roomalaiskatolinen arkkipiispa. Hän sai pappisvihkimyksensä 19. joulukuuta 1964. Hänet nimitettiin Pretorian arkkipiispaksi 28. huhtikuuta 1975 ja vihittiin piispaksi 3. elokuuta. Pääkonsekraattorina toimi John Colburn Garner, jota avustivat Alfredo Poledrini ja Joseph Patrick Fitzgerald.


title: George Francis Daniel

text: 26. maaliskuuta 1976 Daniel sai lisäksi nimityksen Etelä-Afrikan sotilaspiispaksi. Hän jätti arkki- ja sotilaspiispan tehtävänsä jäädessään eläkkeelle 24. marraskuuta 2008.


title: William Slattery

text: William Slattery (s. 6. syyskuuta 1943) on Irlannin Portlaoisessa syntynyt, Etelä-Afrikassa toimiva fransiskaani. Hänet vihittiin papiksi 21. helmikuuta 1970 ja nimitettiin Kokstadin hiippakunnan piispaksi 17. marraskuuta 1993. Hänet vihittiin piispaksi 19. helmikuuta 1994 Wilfrid Fox Napierin toimiessa pääkonsekraattorina sekä Michael Vincent Paschal Rowlandin ja Andrew Zolile T. Brookin avustaessa.


title: William Slattery

text: 23. joulukuuta 2010 Slattery sai nimitykset Pretorian arkkihiippakunnan arkkipiispaksi ja Etelä-Afrikan sotilaspiispaksi.


title: Michael Vincent Paschal Rowland

text: Michael Vincent Paschal Rowland (18. maaliskuuta 1929 Grays, Yhdistynyt kuningaskunta – 23. syyskuuta 2012) oli fransiskaani, joka toimi Dundeen hiippakunnan piispana Etelä-Afrikassa vuosina 1983–2005. Hänet vihittiin papiksi 21. maaliskuuta 1953. Hänet vihittiin piispaksi 17. syyskuuta 1983 Wilfrid Fox Napierin toimiessa pääkonsekraattorina sekä Denis Eugene Hurleyn ja Mansuet Dela Biyasen avustaessa.


title: Salomo (artisti)

text: Salomo eli Atte Valontaival (alun perin Atte Lönn, s. 1987 Kuopio) on suomalainen reggaemuusikko. Hänen esikoislevynsä "Askel kerrallaan" julkaistiin elokuussa 2011.


title: Salomo (artisti)

text: Salomon musiikkiura alkoi 2000-luvun taitteessa. Hän julkaisi taiteilijanimellä Seiska neljä omakustanteista hip-hop-albumia vuosina 2000-2005. Levyn "Omia polkuja" nauhoitti ja miksasi jyväskyläläinen tuottaja Joniveli.


title: Salomo (artisti)

text: Julkaistuaan "Omia polkuja" -albumin vuonna 2005 Salomo alkoi työstää Matkamiehentie -reggae albumiaan Wolfram -labelille. Albumia ei kuitenkaan koskaan julkaistu, mutta osa kappaleista päätyi Salomon 3. elokuuta 2011 julkaistulle "Askel kerrallaan" -albumille. Kyseinen levy oli Salomon ensialbumi reggaen alalla. Albumilla vierailee muun muassa Suomen tunnetuimpiin reggaeartisteihin lukeutuva Jukka Poika. "Askel kerrallaan" -albumia edelsi "Seppä" -niminen single, joka julkaistiin heinäkuussa 2011.


title: Salomo (artisti)

text: Salomo julkaisi 5. joulukuuta 2013 toisen pitkäsoittonsa "Kultainen lanka". Albumilta on julkaistu myös singlet "Kevein askelin" ja "Kevät jäällä".


title: Theodor von Liebieg

text: Theodor von Liebieg (joissain yhteyksissä "Liebig"; ) oli bööminsaksalainen vapaaherra, tekstiilitehtailija, paroni ja autoilun uranuurtaja.


title: Theodor von Liebieg

text: Liebieg nousi nuorena perimänsä suuren tekstiiliteollisuusyrityksen johtoon. Vuonna 1893 hänestä tuli eräs ensimmäisistä Itävalta-Unkarin autonomistajista, kun hän osti Benzin, jolla teki maailman ensimmäisen pitkän automatkan. Hän osallistui myöhemmin useisiin kilpa-ajoihin ja toimi innokkaasti autoilun edistäjänä. Vuonna 1897 Liebieg auttoi vaunuvalmistaja NW:tä hankkimaan näytekappaleen Benziltä oman autoprojektin pohjaksi. NW valmisti Liebiegille myöhemmin oman kilpa-auton. Kotikaupunkiinsa Reichenbergiin hän perusti RAF-nimisen autotehtaan vuonna 1906.


title: Theodor von Liebieg

text: Liebiegin johtama tekstiiliteollisuusyritys laajeni ensimmäiseen maailmansotaan asti, mutta Tšekkoslovakian itsenäistymisen jälkeinen aika oli taloudellisesti raskas. Yritys pääsi uudelleen kasvu-uralle, joka jatkui 1930-luvun lamaan asti. Laajeneminen pääsi jälleen käyntiin tilanteen vakiintuessa 1930-luvulla.


title: Theodor von Liebieg

text: Liebiegin poliittinen ura alkoi jo keisarikunnan aikana. Tšekkoslovakiassa hän toimi paikallispolitiikassa ja elinkeinoelämän vaikuttajana. 1930-luvulla hän kuului Sudeettisaksalaisen puolueen tukijoihin.


title: Theodor von Liebieg

text: Liebiegin vanhemmat olivat Theodor von Liebieg ja Angelika o.s. Clemens. Käytyään lukion Liebieg meni mukaan perheyrityksen toimintaan. Aluksi Liebieg ilmoittautui vapaaehtoiseksi töihin Antwerpeniin, Reimsiin ja Algeriin. Yrityksen vetovastuu oli luovutettu hänen isänsä kuoltua Liebiegin sedälle Heinrich von Liebiegille ja enolleen Leo Clemensille. Vuonna 1890, vain 18-vuotiaana, Liebigistä tuli 14 yrityksestä koostuneen perheimperiumin johtaja. Hän otti täyden vetovastuun vuonna 1897 Heinrichin jäätyä eläkkeelle.


title: Theodor von Liebieg

text:
Vieraillessaan vuonna 1893 Mannheimissa Karl Benzin luona Liebieg osti sarjanumerolla 76 varustetun Benz Victoria -auton, jonka teho oli 3–4 hevosvoimaa ja huippunopeus 20 km/h. Se oli Itävalta-Unkarin kolmas auto; esimerkiksi Prahaan ensimmäinen auto tuli vasta 1897. Benzin luona ollessaan Liebieg suoritti hyväksytyn ajokokeen, minkä johdosta hänelle myönnettiin ajokortti ensimmäisenä Itävalta-Unkarin kansalaisena. Kerrotaan että auton oston yhteydessä Liebieg sanoi Karl Benzille tulevansa autollaan käymään seuraavana kesänä. Benz suhtautui epäillen ajatukseen ja ilmoitti ettei tohdi antaa takuuta näin pitkälle matkalle. Auton oston jälkeen uuden Benz Victorian tyytyväinen omistaja palasi autoineen junalla Reichenbergiin.
16. heinäkuuta 1894 Liebieg sekä hänen seuranaan matkustanut lääkäri Franz Stranský lähtivät Reichenbergistä matkaan kohti Gondorfia Saksan länsiosaan Moselin laaksoon, jossa sijaitsi Liebiegin äidin suvun omistama kartano. Heidän matkansa kulki aluksi reittiä Reichenberg – Dresden – Weimar – Eisenach – Fulda – Hanau – Frankfurt – Darmstadt – Mannheim. Mannheimiin he saapuivat 20. heinäkuuta. Heidän saapuessaan Karl Benzin luo, tämä toivotti heidät tervetulleeksi sanoin ""en uskaltanut edes toivoa"". Saavutuksen kunniaksi hän lahjoitti tynnyrillisen olutta tehtaansa noin 50 työläiselle.


title: Theodor von Liebieg

text: Liebiegin auto auto tarkastettiin ja huollettiin Benzin tehtaalla, ja seuraavana päivänä matka jatkui Bingenin ja Koblenzin kautta Gondorfiin, mihin he saapuivat 22. heinäkuuta. Tähän mennessä matkaan oli kulunut seitsemän päivää, joiden aikana Liebieg oli ajanut 939 kilometriä 69 tunnin aikana. Keskinopeus oli ollut 13,6 km/h, polttoainetta oli kulunut yhteensä 140 kilogrammaa ja jäähdytysvettä 1 500 litraa. Auton polttoaineenkulutus oli 21 l /100 km, ja bensiiniä sai tuohon aikaan vain apteekeista. Matkakustannukset olivat 185 markkaa. Parhailla osuuksilla tiet oli kivetty, mutta autossa olleet täyskumirenkaat eivät tällöinkään taanneet mukavaa matkantekoa. Kori oli avonainen, joten miehet olivat täysin sääolojen armoilla. Matkallaan he kohtasivat pillastuneita hevosia ja pelästyneitä jalankulkijoita, eikä vioiltakaan vältytty; ongelmia aiheuttivat tulviva kaasutin, löystyvät mutterit ja katkojan kärjet. Matka oli historiallisesti merkityksellinen, sillä aikaisemmat, Benzin ja hänen vaimonsa itse tekemät pisimmät automatkat olivat olleet noin sadan kilometrin mittaisia. Liebiegin ja Stranskýn matkaa pidetään ensimmäisenä kansainvälisenä automatkana.


title: Theodor von Liebieg

text: Liebieg ja Stranský viipyivät Gondorfissa kuukauden. Sen aikana he tekivät useita lyhyempiä ajomatkoja, muun muassa 300 kilometrin taipaleen Ranskan Reimsin kautta. Takaisin Reichenbergiin he lähtivät 22. elokuuta ja saapuivat perille yhdeksän päivää myöhemmin. Kokonaisajomatkaksi oli tähän mennessä kertynyt 2 500 kilometriä.


title: Theodor von Liebieg

text:
Kokemuksistaan innostuneina Liebieg ja Stranský päättivät toistaa matkan seuraavana kesänä. Ajomatka Gondorfiin sujui tällä kertaa neljässä päivässä. He pysähtyivät Mannheimiin kolmeksi päiväksi, jona aikana Liebiegin auto kunnostettiin läpikotaisesti. Gondorfissa Liebieg sai viestin ystävänsä kuolemasta, jolloin hän päätti palata Reichenbergiin mahdollisimman nopeasti. Auto kulki paluumatkan junalla. Toukokuussa 1898 Liebieg osallistui Benzin järjestämään autokilpailuun Berliinistä Leipzigiin. Liebiegin Benz on entisöity ja esillä Tšekin kansallismuseossa Prahassa.
Vuonna 1897 Liebieg auttoi Nesselsdorfer Wagenbaun pääjohtaja Hugo Fischer von Röslerstammia hankkimaan Benz Victoria -näytekappaleen oman autohankkeen pohjaksi. Projektin tuloksena syntyi NW Präsident, jota seurasi sarja edelleen kehitettyjä yksilöitä. Liebieg osallistui tällaisella autolla kilpailuihin Itävalta-Unkarissa ja ulkomailla ja voitti muutamia palkintoja. Kilpailuissa hän huomasi hevosvaunumaisen ajoneuvon rakenteelliset puutteet. Liebiegiltä saamansa palautteen perusteella NW:n nuori suunnittelija Hans Ledwinka valmisti hänelle lyhyessä ajassa kilpa-auto NW Rennzweierin, jonka voimanlähteenä oli 12-hevosvoimainen Benzin moottori. Myös tämä auto on näytteillä Tšekin kansallismuseossa.


title: Theodor von Liebieg

text: Vuonna 1905 Liebieg perusti Reichenbergissä Nordböhmischer Automobil Clubin, joka järjesti jäsenilleen useita moottoripyörä- ja autokilpailuja sekä erilaisia kulttuuri- ja matkailutapahtumia. Teollisuusmiehenä Liebieg päätti perustaa itsekin oman autotehtaan, Reichenberger Automobil Fabrikin vuonna 1906. Yritys valmisti henkilö-, kuorma- ja linja-autoja. Se myytiin Laurin & Klementille vuonna 1913.


title: Theodor von Liebieg

text: Liebieg oli elämänsä loppuun asti intohimoinen autoilun edistäjä. Hänen historiallisen matkansa 110-vuotisjuhlavuonna 2004 saksalaiset ja tšekkiläiset vanhojen autojen harrastajat järjestivät automatkan joka kulki Liebiegin ja Stranskýn kulkemaa reittiä pitkin. Matka tehtiin noin kymmenellä vuonna 1914 tai aikaisemmin valmistetulla autolla, ja mukana oli myös Liebiegin 73-vuotias pojanpoika Paul Ernst von Liebieg.


title: Theodor von Liebieg

text: Vuosina 1897–1904 Liebieg rakennutti pinta-alaltaan 2 500 neliömetrin suuruisen tehtaan, jonka tyylissä oli vaikutteita romantiikasta ja varhaisesta jugendista. Liebieg järjesti tehtaansa työläisille edullisia asuntoja ja palkkasi Nürnbergistä arkkitehti Jakob Schmeißerin suunnittelemaan kaavan alueelle, jolle tuli suuret puutarhatontit 150 työläiselle. Liebieg antoi maata ilmaiseksi ja myönsi edullisia lainoja talojen rakentamista varten. Vuodesta 1906 alueella toimi työntekijöiden lapsia varten tarkoitettu päiväkoti.


title: Theodor von Liebieg

text: Nuoren Liebiegin johdolla yritys kasvoi ja kehittyi. Vuonna 1907 hän rakennutti Swarowiin 39 000 kehräintä käsittäneen puuvillatehtaan, jossa valmistettiin valkoista ja värjättyä lankaa. Samana vuonna hän osti Falkenau an der Egerissä sijainneen Ignaz Schmiegerin kampalankakehräämön, johon kuului useita tekstiili- ja laitetehtaita Böömissä ja Unkarissa sekä Hagenaussa sijainnut mattotehdas. Reichenbergin tehdas sähköistettiin vuonna 1915 ja tätä varten rakennettiin erillinen höyryturbiinivoimalaitos ja sähkölinjat. Voimalaitosta laajennettiin myöhemmin lisäämällä sinne suuremmat turbiinit ja kattilat.


title: Theodor von Liebieg

text: Ensimmäisen maailmansodan jälkeinen aika oli vaikea raja-alueella asuvalle Tšekkoslovakian puolelle jääneelle saksalaiselle liikemiehelle. Liebieg menetti aatelisarvonsa, ja yleinen taloudellinen tilanne huononi. Liebiegin yritys kärsi huomattavia tappioita. Vuonna 1920 yritys myi tekstiiliteollisuuteen kuulumattomat toimialansa, kuten Guttensteinissa sijainneen kuparitehtaan sekä kuparisulaton Rochlitzsissa, peili- ja lasitehtaan Elisenthalissa, kartanon Smirschitzissä irtaimistoineen sekä omistuksensa galitsialaisessa panimossa ja sokeritehtaassa. Näin yritys sai pääomaa ydintoimialansa vahvistamiseen, ja vuonna 1923 Budapestiin perustettiin Liebieg Textilwerke AG, jonka tehtaassa oli 30 000 kehräintä. Vuonna 1925 yritys osti 50 prosentin osuuden friedlandilaisesta puuvillakangaspainosta ja värjäämöstä. Vuonna 1927 Liebeg osallistui Ala-Itävallan Wiener Neudorfissa sijainneen Textilindustri AG:n perustamiseen. Seuraavana vuonna hän perusti budapestiläisen Ignaz Deutsch -nimisen yrityksen kanssa villatehtaan Timișoaraan ja rakennutti sitä varten erään Romanian suurimmista villatehtaista.


title: Theodor von Liebieg

text: Vuonna 1921 Liebieg oli perustanut Wieniin rahoitusyhtiö Joh. Liebieg & Co.:n valvomaan ulkomaan sijoituksiaan. Yritys otti haltuunsa vuonna 1920 posliinitehtaan Wienin Augartenissa ja vuonna 1924 kivitavarayrityksen Ylä-Itävallan Welsissä, mutta yritys asetettiin selvitystilaan vuonna 1930. 1930-luvun laman aikana yritys joutui joksikin aikaa vaikeuksiin, mutta Liebieg onnistui pankkien avulla myymään ulkomaanomistuksensa ja pelastamaan yrityksen ydintoimialan. 1930-luvun lopulla yrityksen tila vakiintui ja se pystyi jatkamaan laajenemistaan. Vuoteen 1918 asti Liebieg & Co. oli 5 000 työntekijällään Itävalta-Unkarin suurin yritys ja sen jälkeen vuoteen 1938 asti Tšekkoslovakian suurin yritys. Toukokuussa 1945 Liebiegin poika, Johann Wolfgang internoitiin, ja hän joutui luovuttamaan tehtaan Tšekkoslovakian valtiolle.


title: Theodor von Liebieg

text: Vuosina 1908–1918 Liebieg istui Itävallan keisarillisen parlamentin ylähuoneessa. Vuonna 1915 hänet nimitettiin sotaministeriöön valvomaan tekstiiliteollisuutta.


title: Theodor von Liebieg

text: Vuosina 1928–1939 Liebieg johti Reichenbergin kauppakamaria. Hän oli Reichenbergin messujen perustajajäsen ja johtaja ja johti myös Tšekkoslovakian saksalaisen teollisuuden liittoa. Vuonna 1939 hänestä tuli Saksan valtakunnan kauppakamarin johtokunnan jäsen. Liebieg kuului pitkän aikaa Reichenbergin kaupunginvaltuustoon ja istui usean teollisuusyrityksen johtokunnassa.


title: Theodor von Liebieg

text:
Liebieg tuki Konrad Henleinin johtamaa Sudeettisaksalaista puoluetta. Vuonna 1936 hän julkaisi kiistanalaisen kirjoituksen "Denkschrift über die Wirtschaftslage Nordböhmen" (muistio Pohjois-Böömin taloudellisesta tilanteesta). Liebieg kuoli pian sen jälkeen, kun Saksa oli miehittänyt Tšekkoslovakian Sudeettialueet.
Liebieg meni naimisiin vuonna 1901 Marie Ida o.s. Blaschkan kanssa, joka oli böömiläisen teollisuusmies Konrad Blaschkan sekä Maria o.s. von Schmittin tytär. Heille syntyi kolme tytärtä ja kaksi poikaa: Theodora Angelika (1902), Johann Wolfgang (1904), Helene Gabriela (1906) Maria Arabella (1908) ja Theodor Alfred (1911).


title: Paul Mandla Khumalo

text: Paul Mandla Khumalo (s. 5. helmikuuta 1947) on eteläafrikkalainen roomalaiskatolinen arkkipiispa. Hänet vihittiin papiksi 28. huhtikuuta 1973. Hän sai 2. lokakuuta 2001 nimityksen Witbankin hiippakunnan piispaksi, ja hänet vihittiin piispaksi 27. tammikuuta 2002. Pääkonsekraattorina toimi Wilfrid Fox Napier, jota avustivat George Francis Daniel ja Dominic Joseph Chwane Khumalo.


title: Paul Mandla Khumalo

text: Khumalo nimitettiin 24. marraskuuta 2008 Pretorian arkkipiispaksi ja Etelä-Afrikan sotilaspiispaksi. Hän erosi molemmista tehtävistä 15. joulukuuta 2009 terveyssyistä.


title: Askel kerrallaan

text: Askel kerrallaan on reggaeartisti Salomon 3. elokuuta 2011 julkaistu esikoisalbumi. Sen julkaisi tamperelainen levy-yhtiö Eclipse Music. Albumi on julkaistu CD:n lisäksi digitaalisena versiona.


title: Askel kerrallaan

text: Kaikki kappaleet säveltänyt, sanoittanut ja sovittanut Atte Lönn, paitsi 4. säv. Valtteri Kontturi, 12. säv. Stephen Gibson ja 7. san. Atte Lönn & Jukka Rousu.


title: Ann Shulgin

text: Ann Shulgin (s. 22. maaliskuuta 1931) on yhdysvaltalainen tutkija ja kirjailija, joka työskenteli yhdessä aviomiehensä Alexander Shulginin kanssa psykoaktiivisten aineiden parissa. Ann Shulgin toimi myös itseoppineena psykoterapeuttina kolmen vuoden ajan, kun hänen terapiassaan käyttämänsä psykedeelit, kuten MDMA ja 2C-B olivat vielä laillisia. Kyseisten psykedeelien tultua laittomiksi hän päätti mieluummin keskittyä uraansa kirjailijana. Ann Shulgin myös testasi yhdessä miehensä Alexander Shulginin kanssa tämän kehittämiä psykoaktiivisia yhdisteitä.


title: Sakari Visa

text: Jouko Sakari Visa (s. 1. toukokuuta 1940 Helsinki) on suomalainen upseeri ja vara-amiraali evp. Visa työskenteli mm. Suomen merivoimien komentajana vuosina 1990–1996.Lisäksi hän on toiminut Reserviläislehden sotilasasiantuntijana 1986–1994.


title: Sakari Visa

text: Visa on suorittanut Kadettikoulun Merisotakoulussa valmistuen laivastolinjalta vuonna 1962.


title: Nippon Ichi Software

text: Nippon Ichi Software () on japanilainen videopelien kehittämiseen ja julkaisemiseen keskittynyt yritys. Nippon Ichi tunnetaan erityisesti monien vuoropohjaisten taktisten roolipelien lajityyppiin kuuluvien videopelien kehittäjänä. Näistä laajin on Disgaea -pelisarja joka on myös yksi kyseisen videopeligenren tunnetuimmista edustajista. Pelitalolla on Yhdysvalloissa tytäryhtiö nimeltä Nippon Ichi America, joka vastaa pelien englanninkielisistä käännöksistä ja julkaisuista länsimaissa. Suomeksi käännettynä Nippon Ichi tarkoittaa "Japanin numero yksi".


title: Nippon Ichi Software

text: Pelitalon tunnetuimpiin työntekijöihin kuuluvat taiteilija Takehito Harada ja säveltäjä Tenpei Sato. Harada on toiminut hahmosuunnittelijana, oheistaiteilijana ja yleisilmeen luojana pelitalon tunnetuimmissa peleissä kuten "Disgaea" -sarjassa, "Phantom Bravessa" ja "Makai Kingdomissa". Sato taas on säveltänyt musiikit suurimpaan osaan pelitalon peleistä.


title: Nippon Ichi Software

text: Nippon Ichin tunnetuimmat pelit ovat strategisia vuoropohjaisia roolipelejä, mutta pelitalo on tuottanut myös muihin genreihin kuuluvia pelejä kuten PlayStation Portablen "Prinny" ja "Prinny 2" jotka ovat tyypiltään tasohyppelyitä sekä "Disgaea Infinite" joka on tyypiltään visual novel.


title: Nippon Ichi Software

text: Tytäryhtiö NIS America hoitaa yhtiön pelien julkaisut japanin ulkopuolella.


title: Nippon Ichi Software

text: Siliconeran mukaan NIS on päässyt Guinnessin ennätystenkirjaan vuonna 2012 yhtiönä, joka on julkaissut eniten strategiaroolipelejä.Erityisesti Nippon Ichi America on toiminut julkaisijana kun muutamien muiden japanilaisten pelinkehittäjien pelejä on julkaistu Pohjois-Amerikassa ja Euroopassa.


title: Tylene Buck

text: Tylene Buck (s. 7. maaliskuuta 1972 Sacramento, Kalifornia) on yhdysvaltalainen pornonäyttelijä ja malli sekä entinen painija taiteilijanimellä Major Gunns.


title: Tylene Buck

text: Buck aloitti painiuransa loppuvuodesta 1999 "World Championship Wrestling" -tapahtumassa yhtenä nWo-tytöistä. Myöhemmin hän lopetti painin ja siirtyi pornoteollisuuden pariin.


title: Tuomas Tarino

text: Tuomas Henrik Tarino (s. 16. toukokuuta 1989 Janakkala) on suomalainen kreikkalais-roomalaisen tyylin painija. 84 kilogramman painoluokassa painiva Tarino edustaa Korson Vetoa, ja häntä valmentaa isä Aki Tarino. Hän on edustanut urallaan myös Järvenpään Voimailijoita. Tarino voitti sotilaiden MM-pronssia vuonna 2010 ja alle 20-vuotiaiden MM-pronssia vuonna 2009. Hän on edustanut Suomea myös Euroopan-mestaruuskilpailuissa.


title: Tuomas Tarino

text: Tarinon isoisä vei tämän ensimmäisen kerran painisalille vuonna 1996. Ensimmäiseen kansainväliseen arvoturnaukseensa hän osallistui vuonna 2006, jolloin hän voitti kadettien (alle 17-vuotiaiden) Pohjoismaiden mestaruuden 76 kg:n sarjassa. Samana vuonna hän sijoittui kadettien EM-kilpailuissa samassa painoluokassa kymmenenneksi. Vuonna 2007 Tarino sijoittui juniorien (alle 20-vuotiaiden) MM-kilpailuissa 74 kilogramman sarjassa 11:nneksi, ja seuraavana vuonna hän oli saman kilpailun ja sarjan 14:s.


title: Tuomas Tarino

text: Vuonna 2009 Tarino siirtyi 84 kilogramman painoluokkaan. Hän osallistui kesäkuussa juniorien EM-kilpailuihin, joissa sijoittui 11:nneksi. Elokuussa Tarino kilpaili juniorien MM-kilpailuissa Ankarassa. Hän voitti kaksi ensimmäistä vastustajaansa antamatta pistettäkään, mutta hävisi kolmannen kierroksen ottelunsa Venäjän Alan Khugajeville jaksoin 1–2. Khugajevin selviydyttyä loppuotteluun pääsi Tarino keräilyotteluihin, joista hän voitti ensimmäisen ja selviytyi pronssiotteluun. Siinä Tarino voitti azerbaidžanilaisvastustajansa jaksoin 2–0 ja voitti MM-pronssia.


title: Tuomas Tarino

text: Yleisessä sarjassa Tarino kilpaili ensimmäisen kerran vuonna 2010, jolloin hän oli Saksan Grand Prix'n 21:s. Samana vuonna hän kilpaili myös sotilaiden MM-kilpailuissa Lahdessa, joista hän voitti pronssimitalin. Vuonna 2011 Tarino kilpaili ensimmäisen kerran EM-kilpailuissa, missä hän hävisi ensimmäisellä kierroksella unkarilaiselle Pekingin kesäolympialaisten hopeamitalistille Zoltán Fodorille jaksoin 1–2. Tarinon lopullinen EM-sijoitus oli 22:s. Kuukausi EM-kilpailujen jälkeen Tarino sijoittui Pohjoismaiden-mestaruuskilpailuissa kahdeksanneksi.


title: Tuomas Tarino

text: Tarino on suorittanut Pajulahden urheiluopistolla liikunnanohjauksen perustutkinnon. Tarinon Aki-isä toimii tämän valmentajana. Myös hänen pikkuveljensä Akseli on painija. Painiliiton profiilissaan Tarino nimeää harrastuksekseen elokuvat. Hän on harrastanut myös jalkapalloa.


title: Nykyaikainen viisiottelu kesäolympialaisissa 1928

text: Vuoden 1928 kesäolympialaisten nykyaikainen viisiottelu järjestettiin 31. heinäkuuta – 4. elokuuta 1928 Amsterdamissa, Alankomaissa. Tämä oli neljäs kerta kun laji oli mukana olympialaisten ohjelmassa. Mukana oli 37 osanottajaa 14 eri maasta. Tapahtumia oli yksi, joka oli ainoastaan miehille. Osakilpailuja olivat ammunta, uinti, miekkailu, ratsastus ja maastojuoksu.


text: Koko kilpailun voitti se, joka sai vähiten pisteitä. Kustakin osakilpailusta pisteitä sai sijoituksensa verran.


title: The Condemned

text: The Condemned on vuonna 2007 ensi-iltansa saanut yhdysvaltalainen toimintaelokuva. Elokuvan on ohjannut Scott Wiper, joka myös käsikirjoitti elokuvan yhdessä Rob Heddenin kanssa. Pääosissa näyttelivät Steve Austin ja Vinnie Jones.


title: The Condemned

text: Breckel on mediamoguli, joka on luonut tositelevisiosarjan, jota näytetään vain internetissä. Hänen tarkoituksensa on saada ohjelmasta katsotumpi, kuin Super Bowl. Hän kerää kymmenen kuolemaan tuomittua vankia, jotka viedään saarelle taistelemaan hengestään. Ainoastaan yksi voi selvitä hengissä. Yksi saarelle joutuneista on Jack Conrad, joka siirretään saarelle korruptoituneesta Keski-Amerikan vankilasta. Todellisuudessa hän on entinen armeijan erikoisjoukkojen sotilas, joka joutui väärin tuomituksi. Conrad päättää päästä saarelta pois ja loppujen lopuksi kostamaan Breckelille.


title: Nykyaikainen viisiottelu kesäolympialaisissa 1932

text: Vuoden 1932 kesäolympialaisten nykyaikainen viisiottelu järjestettiin 2. – 6. elokuuta 1932 Los Angelesissa, Yhdysvalloissa. Tämä oli viides kerta kun laji oli mukana olympialaisten ohjelmassa. Mukana oli 25 osanottajaa 10 eri maasta. Tapahtumia oli yksi, joka oli ainoastaan miehille. Osakilpailuja olivat ammunta, uinti, miekkailu, ratsastus ja maastojuoksu.


text: Koko kilpailun voitti se, joka sai vähiten pisteitä. Kustakin osakilpailusta pisteitä sai sijoituksensa verran. Jos kaksi tai useampi sijoittui samalle sijoitukselle osakilpailussa, laskettiin sijoituksista keskiarvo.


title: Synteettinen biologia

text: Synteettinen biologia on uusi monitieteinen biologisen tutkimuksen ala, jossa suunnitellaan ja rakennetaan sellaisia biologisten funktioita ja järjestelmiä, mitä ei tavata luonnossa.


title: Synteettinen biologia

text: Synteettisen biologian juuret ovat viime vuosikymmenten geeniteknologiassa ja 1990-luvulla esille nousseessa systeemibiologiassa. Synteettinen biologia on kohdannut myös kritiikkiä esimerkiksi kansalaisjärjestöiltä.


title: Synteettinen biologia

text: Ranskalainen kemisti käytti termiä “synteettinen biologia” ensimmäistä kertaa jo 1900-luvun alussa. Puolalainen geneetikko Wacław Szybalski tuli lähemmäs termin nykymerkitystä 1970-luvulla, kun hän esitti, että teknologia tulee jossain vaiheessa mahdollistamaan uudenlaisten geneettisten systeemien ja jopa kokonaisten organismien synteettisen rakentamisen.


title: Synteettinen biologia

text: Ensimmäiset varsinaiset synteettisen biologian sovellukset tehtiin 2000-luvun alussa. Vuonna 2000 samassa Nature-lehden numerossa kaksi tutkijaryhmää esitteli keinotekoisesti rakennetut geenipiirinsä, joissa keinotekoisesti yhdistellyt geenit jäljittelivät biologisen kytkimen ja kellon piirteitä.


title: Synteettinen biologia

text: Kuten useat nykyaikaiset biotieteen tutkimushaarat, synteettisen biologian tutkimus on hyvin tieteidenvälistä. Synteettinen biologia yhdistää tutkimuksessaan useita tieteenaloja, kuten biotekniikka, molekyylibiologia, biokemia, systeemibiologia, tietojenkäsittelytiede, insinööritieteet, bioinformatiikka, nanoteknologia ja geenitekniikka. Useissa tutkimushankkeissa on tavanomaisen kokeellisen "”märkälaboratorion”" ("wet lab") lisäksi "”kuivalaboratorio”" ("dry lab"), jossa mallinnetaan ja analysoidaan dataa. Useilla synteettisen biologian tutkijoilla on tausta biologian ulkopuolelta, insinööritieteistä tai tietojenkäsittelytieteestä.


title: Synteettinen biologia

text: Synteettinen biologia tuo insinööritieteiden näkökulmaa biologiaan. Insinööritieteellinen näkökulma tarkoittaa, että biologin tulisi lähestyä ja muokata esimerkiksi soluja ja bakteereita samoilla periaatteilla kuin mitä insinööri käyttää suunnitellessaan ja rakentaessaan teknisiä laitteita. Koska synteettinen biologia on usein määritelty bioteknologian laajentamiseksi, sen ensisijainen tavoite on tuottaa uusia biologisia sovelluksia ihmiselle hyödyllisiin tarkoitusperiin. Tällaisia sovelluksia ovat esimerkiksi uusien biomateriaalien tuotanto, ekologisten polttoaineiden valmistus ja lääkeaineiden tehokkaampi syntetisointi.


title: Synteettinen biologia

text: Synteettinen biologia lainaa tutkimuksessaan tekniikan menetelmiä ja tapoja ymmärtää tutkimuskohteita. Esimerkiksi toisiaan säätelevien geenien toimintaa voi mallintaa samalla tavoin kuin sähköpiirin toimintaa muotoilemalla geeneille oman kytkentäkaavion. Tekninen lähestymistapa painottaa "mallintamisen" ja "suunnittelun" ("design") merkitystä systeemin rakentamisesta erillisenä ja itsenäisenä vaiheena. Toinen tärkeä periaate on biologisten osien "standardointi", eli luoda joukko yleisesti käytettyjä ja ennustettavasti käyttäytyviä osia. Näiden tekniikan menetelmien tavoitteena on tehdä biologisten systeemien muokkaamisesta yksinkertaisempaa, ennustettavampaa ja luotettavampaa.


title: Synteettinen biologia

text:
On olemassa useita teknologioita, joita voidaan hyödyntää synteettisessä biologiassa. Avainasemassa ovat biologisten osien standardointi DNA-sekvensointia ja -fabrikointia apuna käyttäen. Mittaukset erilaisissa olosuhteissa ovat tarpeen toistettavaa mallinnusta ja tietokoneavusteista suunnittelua varten.
Synteettisessä biologiassa eniten käytettyjä standardoituja DNA-osia ovat Tom Knight:n kehittämät -osat [(http://dspace.mit.edu/handle/1721.1/21168)]. Näitä Legojen kaltaisia rakennuspalikoita voidaan yhdistellä keskenään DNA-kasausmenetelmillä, ja lopulta siirtää elävään organismiin, kuten "Escherichia coli"-bakteeriin. Saatavilla olevia BioBrick-paloja ovat esimerkiksi promoottorit, , koodaavat sekvenssit ja terminaattorit.


title: Synteettinen biologia

text: Useat yritykset tarjoavat geneettisten sekvenssien edullisesti (noin 35 senttiä euroissa per emäspari) ja nopeasti.


title: Synteettinen biologia

text: Nukleotidien tarkka järjestys DNA-molekyylissä määritetään DNA-sekvensoinnilla. Synteettiset biologit käyttävät DNA-sekvensointia työssään monessa tarkoituksella. Kokonaisen genomin kattavasta sekvenssistä saa paljon tietoa tutkittavasta organismista. Näillä tiedoilla tutkijat voivat rakentaa uusia osia ja laitteita. Sekvensoinnilla biologit voivat myös tarkistaa, että suunnitellut systeemit ovat rakennettu oikein.


title: Synteettinen biologia

text: Ala on jakaantunut useampaan eri tutkimusalueeseen, joissa standardoidaan biologisia osia, muokataan biomolekyylejä ja perimää. Standardoitujen biologisten elementtien, kuten hyvin tunnettujen DNA-komponenttien ja niistä koostuvien geneettisten piirien avulla, voidaan systemaattisesti suunnitella ja rakentaa biologisia laitteita aikaisempaa nopeammin . Teolliseen tuotantoon ehtineet synteettisen biologian esimerkit ovatkin aineenvaihdunnanmuokkaamiseen alalta, esim. mikro-organismin muokkaaminen tuottamaan malarialääkkeen aihioyhdistettä.


title: Synteettinen biologia

text: Monet ensimmäisistä synteettisen biologian sovelluksista ovat olleet keinotekoisesti rakennettuja geenipiirejä.


title: Synteettinen biologia

text: Synteettinen biologia pyrkii selvittämään myös elämän minimiehtoja, kuten esimerkiksi sitä, kuinka vähillä geeneillä bakteeri kykenee säilymään hengissä. Tällä on ainakin kolme tarkoitusta. Ensinnäkin se auttaa ymmärtämään elämän alkuperään liittyviä kysymyksiä. Toisaalta se auttaa tutkijoita paremmin ymmärtämään solunsisäistä monimutkaista toimintaa ja esimerkiksi periaatteita. Lisäksi synteettisen biologian isäntäsoluksi (engl. chassis) pyritään rakentamaan mahdollisimman vähän toimintoja sisältävä bakteeri. Ajatuksena on, että tällaistä solua olisi helpompi ohjelmoida DNA-osilla ja geneettisillä piireillä kuin monimutkaisempia soluja.


title: Synteettinen biologia

text: Synteettisen biologian piirissä on tutkittu myös luonnollisille DNA:n emäspareille vaihtoehtoisia geneettisiä aakkosia.


title: Synteettinen biologia

text: Tieteellisten lupausten ja haasteiden lisäksi synteettinen biologia asettaa myös kysymyksiä koskien etiikkaa ja sovellusten turvallisuutta. Monet synteettiseen biologian etiikkaan ja turvallisuuteen liittyvät kysymykset eivät ole täysin uusia, vaan ovat nousseet esille jo aikaisemmin geeniteknologian ja geenimanipuloitujen organismien ("GMO") yhteydessä.


title: Synteettinen biologia

text: Synteettisen biologian riskien kohdalla voidaan tehdä erottelu "turvallisuuden" ("security") ja "varovaisuuden" ("safety") välillä. Turvallisuudella tarkoitetaan tässä strategista varautumista esimerkiksi bioterrorismiin ja vastaavanlaisiin tarkoituksellisiin biologisten komponenttien vaaraa aiheuttaviin käyttöihin. Varovaisuudella viitataan puolestaan niihin varotoimenpiteisiin ja kontrollitoimiin, joihin tieteentekijät ovat velvollisia mahdollisten vahinkojen minimoimiseksi.


title: Synteettinen biologia

text: Synteettisen biologian varovaisuuden ytimessä on kysymys uusien synteettisten organismien suunnitelluista ja odottamattomista vaikutuksista. Yksi yleisimmistä uhkakuvista on synteettisesti muokatun organismin pääsy laboratoriosta ulos luontoon. Tällaisella tahaton leviäminen voi aiheuttaa ympäristö- ja terveysriskejä, tai ekologista vahinkoa. Tämän vuoksi synteettisen biologian sovellutusten käytössä on pyritty noudattamaan varovaisuusperiaatetta, ja synteettisten organismien käyttöä ja tutkimusta on säädelty samoin periaatteiden kuin geenimuunneltujen organismien käyttöä. Toisaalta synteettinen biologia voi lisätä bioteknologian turvallisuutta kehittämällä organismeja, jotka vaativat lisääntyäkseen kemiallisia yhdisteitä (esimerkiksi keinotekoisia nukleotideja) joita ei ole saatavilla luonnosta. Tällaisten turvajärjestelmien tavoitteena on taata, etteivät synteettiset organismit kykene lisääntymään laboratorion ulkopuolella.


title: Synteettinen biologia

text: Lisäksi uhkakuvana voivat olla myös tahalliset väärinkäytökset, eli synteettisen biologian hyödyntäminen rikollisessa toiminnassa, kuten biologisten aseiden kehittämisessä (bioterrorismi). Ne perustuvat kysymykseen "kaksoiskäytöstä", eli että synteettisen biologian sovelluksia voi käyttää sekä rauhanomaisiin että vahingoittaviin tarkoituksiin. Tämän vuoksi geenitekniikassa on pyritty säätelemään mahdollisesti vaarallisten patogeenien saatavuutta estääkseen niiden muokkaaminen ja leviäminen.


title: Synteettinen biologia

text: J. Craig Venterin tutkimusryhmä suunnitteli ja rakensi ensimmäisen synteettisellä genomilla toimivan bakteerisolun 2010. Noin reilun miljoonan emäsparin kokoinen synteettinen genomi perustui "Mycoplasta mycoides" -bakteerin pienikoiseen genomiin. Uusi bakteerilaji sai nimekseen "Mycoplasma laboratorium", ja tutkimusryhmä julisti sen ensimmäiseksi synteettiseksi organismiksi. Tutkimus herätti näkyvyyttä ensimmäisenä esimerkkinä ”elämän luomisesta” ja Yhdysvalloissa perustettiin erillinen bioeettiinen komissio arvioimaan synteettisen elämän seurauksia. Lisäksi komissio arvioi nousevan synteettisen biologian eettisiä seurauksia ja sen tarvittavaa sääntelyä.


title: Just the Way You Are (Bruno Marsin kappale)

text: ”Just the Way You Are” on kappale yhdysvaltalaiselta laulaja-lauluntekijältä Bruno Marsilta. Se julkaistiin ensimmäisenä singlenä hänen debyyttialbumiltaan "Doo-Wops & Hooligans". Single julkaistiin Yhdysvalloissa 20. heinäkuuta 2010 ja sen kirjoittivat The Smeezingtons, Khalil Walton sekä Needlz ja tuottivat The Smeezingtons ja Needlz. Musiikkivideo, jonka ohjasi Ethan Lader, julkaistiin 8. syyskuuta 2010 ja siinä näyttelee perulaissyntyinen australialainen näyttelijä Nathalie Kelley. Single julkaistiin Isossa-Britanniassa 19. syyskuuta 2010 nimellä "Just the Way You Are (Amazing)". Kappaleen virallisessa remix-versiossa on mukana räppäri Lupe Fiasco. Versio sisältyy "Doo-Wops & Hooligans" -albumin deluxe-painokseen. 13. helmikuuta 2010 kappale voitti Grammy-palkinnon kategoriassa "Best Male Pop Vocal Performance".


text: Musiikkivideossa on mukana perulais-australialainen näyttelijä Nathalie Kelley. Videon alussa Nathalia kuuntelee kappaletta "Just the Way You Are" musiikkisoittimellaan, kun Bruno astuu sisään. Hän pysäyttää soittimen, ottaa kasetin ja alkaa laulaa kappalettaan. Bruno vetää kasetin nauhan ulos ja muotoilee siitä ensin oman ja sitten kappaleensa nimen. Kappaleen edetässä hän muotoilee nauhasta erilaisia asioita. Video noudattaa koko ajan samanlaista teemaa, nauhasta muotoillaan esimerkiksi Nathalien ja Brunon muotokuvat. Suurin osa kuvista on animoituja. Kappaleen lopussa Bruno soittaa pianoa Nathalien katsoessa ja hymyillessä.


text: Digitaalinen single


text: CD Single


text: Kappaleesta on tehty useita coverversioita. Cory Monteith esitti kappaleen yhdysvaltalaisen "Glee"-televisiosarjan toisen tuotantokauden kahdeksannessa jaksossa. Jakso ensiesitettiin 22. marraskuuta 2010. Brittien "The X Factor" -kilpailun voittaja Matt Cardle esitti kilpailussa oman tulkintansa ja nauhoitti myöhemmin kappaleen albuminsa B-puolelle. Myös The Saturdays ja ukrainalainen post-hardcore-yhtye Make Me Famous ovat coveroineet kappaletta.


title: Armando Círio

text: Armando Círio (30. huhtikuuta 1916 Calamandrana, Italia – 11. elokuuta 2014) oli brasilialainen roomalaiskatolinen arkkipiispa. Hän kuului Pyhän Joosefin oblaatteihin, jonka papiksi hänet vihittiin 29. kesäkuuta 1940. Hänet nimitettiin 14. toukokuuta 1960 Toledon hiippakunnan piispaksi, ja hänet vihittiin piispaksi 28. elokuuta. Pääkonsekraattorina toimi Armando Lombardi, jota avustivat Geraldo Fernandes Bijos ja Manoel da Silveira d’Elboux.


title: Armando Círio

text: Círio nimitettiin 5. toukokuuta 1978 Cascavelin piispaksi; 16. lokakuuta 1979 Cascavelista tuli arkkihiippakunta ja Círiosta siten arkkipiispa. Hän toimi tehtävässään, kunnes jäi eläkkeelle 27. joulukuuta 1995.


title: Armando Círio

text: Círio osallistui Vatikaanin toiseen kirkolliskokoukseen.


title: Damián Iguacén Borau

text: Damián Iguacén Borau (s. 12. helmikuuta 1916 Fuencalderas) on espanjalainen roomalaiskatolinen piispa. Hän sai pappisvihkimyksensä 7. kesäkuuta 1941 ja tuli nimitetyksi Barbastron piispaksi 10. elokuuta 1970. Hänet vihittiin piispaksi 11. lokakuuta Luigi Dadaglion toimiessa pääkonsekraattorina sekä Pedro Cantero Cuadradon ja Arturo Tabera Araozin avustaessa.


title: Damián Iguacén Borau

text: 23. syyskuuta 1974 Iguacén Borau sai nimityksen Teruelin ja 14. elokuuta 1984 San Cristóbal de La Laguna o Tenerifen piispaksi. Hän Teneriffan oli kymmenes piispa. Borau jäi eläkkeelle 12. kesäkuuta 1991.


title: John Jobst

text: John Jobst (4. helmikuuta 1920 – 5. heinäkuuta 2014 Innsbruck, Itävalta) oli saksalaissyntyinen, Australiassa työskennellyt roomalaiskatolinen piispa. Hän kuului pallottiineihin. Hänet vihki papiksi Wilhelm Kempf 9. heinäkuuta 1950. Hänet nimitettiin 13. tammikuuta 1959 Kimberleyn Länsi-Australiassa apostoliseksi vikaariksi ja Pitanaen titulaaripiispaksi. Piispaksi vihkiminen seurasi 19. maaliskuuta; pääkonsekraattorina toimi Romolo Carboni, jota avustivat Ottone Raible ja James Patrick Carroll.


title: John Jobst

text: 13. marraskuuta 1959 apostolisen vikariaatin nimi muuttui Kimberleysiksi, ja 7. kesäkuuta 1966 siitä tehtiin Broomen hiippakunta. Jobst toimi sen piispana, kunnes jäi eläkkeelle 3. marraskuuta 1995. Hän osallistui Vatikaanin toiseen kirkolliskokoukseen.


title: Laurent Noël

text: Laurent Noël (s. 19. maaliskuuta 1920) on kanadalainen roomalaiskatolinen piispa. Hänet vihittiin papiksi 16. kesäkuuta 1944. Hän sai 25. kesäkuuta 1963 nimityksen Québecin arkkihiippakunnan vihkipiispaksi ja Agathopoliin titulaaripiispaksi. Piispaksi vihkiminen seurasi 29. elokuuta. Pääkonsekraattorina toimi Maurice Roy, jota avustivat Lionel Audet ja Louis Joseph Jean Marie Fortier.


title: Laurent Noël

text: Noël nimitettiin Hauteriven apostoliseksi hallitsijaksi 7. syyskuuta 1974. Hän erosi tehtävästä 15. elokuuta 1975 ja sai 8. marraskuuta 1975 nimityksen Trois Rivières'n hiippakunnan piispaksi. Noël jäi eläkkeelle 21. marraskuuta 1996.


title: Laurent Noël

text: Noël osallistui Vatikaanin toiseen kirkolliskokoukseen.


title: Nykyaikainen viisiottelu kesäolympialaisissa 1960

text: Vuoden 1960 kesäolympialaisten nykyaikainen viisiottelu järjestettiin 26. – 31. elokuuta 1960 Roomassa, Italiassa. Tämä oli kymmenes kerta kun laji oli mukana olympialaisten ohjelmassa. Mukana oli 60 osanottajaa 23 eri maasta. Tapahtumia oli kaksi, joista kumpikin oli ainoastaan miehille.


title: Nykyaikainen viisiottelu kesäolympialaisissa 1964

text: Vuoden 1964 kesäolympialaisten nykyaikainen viisiottelu järjestettiin 11. – 15. lokakuuta 1964 Tokiossa, Japanissa. Tämä oli 11. kerta kun laji oli mukana olympialaisten ohjelmassa. Mukana oli 37 osanottajaa 15 eri maasta. Tapahtumia oli kaksi, joista kumpikin oli ainoastaan miehille.


title: Nykyaikainen viisiottelu kesäolympialaisissa 1968

text: Vuoden 1968 kesäolympialaisten nykyaikainen viisiottelu järjestettiin 13. – 17. lokakuuta 1968 Méxicossa, Meksikossa. Tämä oli 12. kerta kun laji oli mukana olympialaisten ohjelmassa. Mukana oli 48 osanottajaa 18 eri maasta. Tapahtumia oli kaksi, joista kumpikin oli ainoastaan miehille.


title: Nykyaikainen viisiottelu kesäolympialaisissa 1972

text: Vuoden 1972 kesäolympialaisten nykyaikainen viisiottelu järjestettiin 27. – 31. elokuuta Münchenissä, Länsi-Saksassa. Tämä oli 13. kerta kun laji oli mukana olympialaisten ohjelmassa. Mukana oli 59 osanottajaa 20 eri maasta. Tapahtumia oli kaksi, joista kumpikin oli ainoastaan miehille.


title: Nykyaikainen viisiottelu kesäolympialaisissa 1976

text: Vuoden 1976 kesäolympialaisten nykyaikainen viisiottelu järjestettiin 18. – 22. heinäkuuta 1976 Montrealissa, Kanadassa. Tämä oli 14. kerta kun laji oli mukana olympialaisten ohjelmassa. Mukana oli 47 osanottajaa 17 eri maasta. Tapahtumia oli kaksi, joista kumpikin oli ainoastaan miehille.


title: Nykyaikainen viisiottelu kesäolympialaisissa 1980

text: Vuoden 1980 kesäolympialaisten nykyaikainen viisiottelu järjestettiin 20. – 24. heinäkuuta 1980 Moskovassa, Neuvostoliitossa. Tämä oli 15. kerta kun laji oli mukana olympialaisten ohjelmassa. Mukana oli 43 osanottajaa 17 eri maasta. Tapahtumia oli kaksi, joista kumpikin oli ainoastaan miehille.


title: Nykyaikainen viisiottelu kesäolympialaisissa 1984

text: Vuoden 1984 kesäolympialaisten nykyaikainen viisiottelu järjestettiin 29. heinäkuuta – 1. elokuuta 1984 Los Angelesissa, Yhdysvalloissa. Tämä oli 16. kerta kun laji oli mukana olympialaisten ohjelmassa. Mukana oli 52 osanottajaa 18 eri maasta. Tapahtumia oli kaksi, joista kumpikin oli ainoastaan miehille.


title: Journal d’un curé de campagne

text: Journal d’un curé de campagne viittaa seuraaviin:


title: Vladimir Jerofejev

text: Vladimir Jerofejev (1920 – 18. heinäkuuta 2011 Moskova, Venäjä) oli neuvostoliittolainen diplomaatti ja suurlähettiläs.


title: Vladimir Jerofejev

text: Jerofejev opiskeli Moskovan vieraiden kielten instituutin diplomaattilinjalla ja siirtyi valmistuttuaan Neuvostoliiton Tukholman-suurlähetystöön suurlähettiläs Aleksandra Kollontain avustajaksi. Sen jälkeen hän toimi Neuvostoliiton ulkoministeriössä ulkoministeri Vjatšeslav Molotovin avustajana sekä Josif Stalinin tulkkina ja kääntäjänä. Myöhemmin hän työskenteli lähetystöneuvoksena Pariisissa, suurlähettiläänä Senegalissa ja Unescon apulaispresidenttinä.


title: Vladimir Jerofejev

text: SALT-neuvotteluissa 1978 Wienissä hän oli Neuvostoliiton pääneuvottelija.


title: Vladimir Jerofejev

text: Jerofejev tunsi sekä ranskalaisen että neuvostoeliitin. Hänen poikansa Viktor nostatti skandaalin tekemällä sensuroimattoman Metropol-kirjallisuusalmanakan, minkä vuoksi isä Jerofejev menetti luvatun viran varaulkoministerinä. Poika olisi halunnut esittää vaaditun julkisen katumuksen, mutta isä kielsi: "Et tee sitä. Perheessämme on jo yksi poliittinen ruumis, ja se riittää."


title: Vladimir Jerofejev

text: Mihail Gorbatšovia kannattaneen Jerofejevin maine palautui perestroikan aikana. Vaikka hän piti järjestelmän hajoamista väistämättömänä, hän pahoitteli unelman oikeudenmukaisesta maailmasta sortumista.


title: SALT-neuvottelut

text: SALT-neuvottelut (lyhenne Salt, engl. Strategic Arms Limitation Talks) oli Neuvostoliiton ja Yhdysvaltojen väliset strategisten aseiden rajoittamisneuvottelut. Neuvottelut aloitettiin 1969, ja vuonna 1972 niiden tuloksena oli SALT I -sopimus. SALT II hyväksyttiin 1979, mutta Yhdysvallat ei ratifioinut sitä maiden välisten suhteiden jäähdyttyä.


title: STS-88

text: STS-88 (lento 2A) oli Nasan ensimmäinen avaruussukkulalento kansainväliselle avaruusasemalle (ISS) ja avaruussukkula Endeavourin 13. lento. Endeavour kuljetti avaruusasemalle avaruusaseman ensimmäisen yhdysvaltalaisen moduulin, "Unityn" (eli "Node 1").


title: STS-88

text: Endeavour laukaistiin toisella yrittämällä 4. joulukuuta 1998 Kennedyn avaruuskeskuksesta Floridasta. Seitsenpäiväisen lennon kohokohta oli Unityn yhdistäminen kiertoradalla jo olevaan "Zarya"-moduuliin, mikä vaati kolme avaruuskävelyä yhdistämään moduulien sähkö- ja tietoliikennekaapelit toisiinsa. Boeingin ja Venäjän avaruusjärjestön rakentama Zarya oli laukaistu venäläisellä Proton-kantoraketilla Baikonurin kosmodromilta marraskuussa 1998.


title: STS-88

text: Muita hyötykuormia:


title: STS-88

text: Laukaisun jälkeen sukkula ohjattiin Zaryan kiertoradalle. Unity siirrettiin sukkulan robottikäsivarrella rahtiruumasta sukkulan telakoitumisjärjestelmän päälle. Tämän jälkeen Zarya siirrettiin sukkulan robottikäsivarrella Unityn telakoitumissovittimen (Pressurized Mating Adapter, PMA) päälle. Avaruuskävelyillä kytkettiin moduulien virta- ja tietoliikennekaapelit toisiinsa.


title: STS-88

text: Endeavourin astronautit vierailivat uudella kansainvälisellä avaruusasemalla 11. joulukuuta 1998 menemällä Unity- ja Zarya-moduulien sisälle ensimmäistä kertaa ja asensivat S-aaltoalueen viestijärjestelmän minkä avulla yhdysvaltalaiset lennonvalvojat Houstonissa pystyivät lähettämään komentoja Unityn järjestelmiin ja tarkkailemaan aseman järjestelmien toimintaa. Osoituksena suurimman koskaan rakennetun avaruusaseman rakennustyön vaatimasta kansainvälisestä yhteistyöstä sukkulan komentaja Robert Cabana ja venäläinen kosmonautti Sergei Krikaljov avasivat Unity-yhteysmoduuliin johtavan luukun ja leijuivat yhdessä uuteen avaruusasemaan.


title: STS-88

text: Muu miehistö seurasi perässä ja alkoi kääntää valoja päälle ja siirtää tarvikkeita tilavaan Unity-yhteysmoduuliin mihin muut moduulit tultaisiin yhdistämään tulevaisuudessa. Jokainen Unityn käytävä oli merkitty kyltillä mikä johti tunneleihin mihin uudet moduulit tultaisiin myöhemmin yhdistämään. Tuntia myöhemmin Cabana ja Krikaljov avasivat yhteysluukun venäläisvalmisteiseen Zarya-ohjausmoduuliin mikä oli aseman hermokeskus aseman varhaisvaiheessa. Astronautit totesivat yhteysluukun avaamisen merkinneen uuden aikakauden alkua avaruuden tutkimuksessa.


title: STS-88

text: Astronautit testasivat myös onnistuneesti aseman videoneuvottelujärjestelmää mitä aseman ensimmäinen pitkäkestoinen pysyvä miehistö (Retkikunta 1) tulisi käyttämään.


title: STS-88

text: Avaruuskävelyiden jälkeisenä päivänä "Endeavour" irrottautui moduuleista mikä päätti ensimmäisen avaruusaseman kokoonpanolennon. Sukkula laskeutui 16. joulukuuta 1998 Kennedyn avaruuskeskukseen.


title: STS-88

text: STS-88:lle oli suunniteltu kolme avaruuskävelyä (EVA), mitkä myös toteutuivat


title: Ventricaria ventricosa

text: Ventricaria ventricosa on viherleviin kuuluva levälaji, joka on tunnettu myös nimellä "Valonia ventricosa".


title: Ventricaria ventricosa

text: Sitä tavataan ympäri maailmaa lämpimillä merialueilla. Se elää matalissa vesissä joita vuorovesi huuhtoo, usein kiinnittyneenä korallimurskaan tai korallin koloihin.


title: Ventricaria ventricosa

text:
Levän sekovarsi muodostaa halkaisijaltaan 1-4 cm kokoisa yksittäisiä kuplia, joista jokainen on yksi solu. Kuplan alaosa muotoutuu sen mukaan miten levä kiinnittyy alustaansa. Se on yksi maailman suurimpia soluja, ja sen avulla on helppo tutkia solun fysiologiaa.
"Ventricaria ventricosa" on pahamaineisin meriakvaarioiden rikkaruoho. Sitä kutsutaan nimellä kuplalevä. On olemassa muitakin kuplanmuotoisia levälajeja. Tämä erottuu niistä muodostaessaan pallomaisia, yksittäisiä kirkkaanvihreitä kuplia, kun taas muissa lajeissa kuplat ovat pitkulaisia tai ryhminä tai tummanvihreitä tai punertavia. Muita kuplamaisia levälajeja ovat esimerkiksi "Boergesenia forbesii", "Valonia aegagropila", "Valonia fastigiata", "Valonia macrophysa", "Valonia utricularis", "Dictyosphaeria cavernosa" ja "Bornetella sphaerica".


title: Alkukopioituja

text: Alkukopioituja on hypoteettinen itsereplikoituva molekyyli tai molekyylijoukko, josta elämän väitetään saaneen alkunsa. Monesti alkukopioitujan väitetään olleen RNA:ta, mutta myös muut molekyylit tulevat kyseeseen. Alkukopioituja olisi myös voinut olla lipidipisara. Jotta alkukopioitujaan olisi kohdistunut luonnonvalintaa:


title: Francis Leggatt Chantrey

text: Francis Leggatt Chantrey (1781 Norton – 1842) oli brittiläinen kuvanveistäjä ja muotokuvamaalari.


title: Francis Leggatt Chantrey

text: Chantry syntyi Nortonissa lähellä Sheffieldiä. Hänen isänsä oli torppari, joka oli ryhtynyt puusepäksi. Isä kuoli pojan ollessa kaksitoistavuotias, ja poika lähti ruokakauppaan töihin. Myöhemmin hän hakeutui oppipojaksi sheffieldiläiselle kaivertajlle ja kultaajalle. Paikallinen taiteilija John Raphael Smith huomasi nuoren Chantreyn kyvyt ja antoi tälle opetusta pastelliliitujen käytössä ja muotokuvamaalauksessa. Chantrey perusti pian oman muotokuvamaalausstudionsta Sheffieldiin, ja siirtyi sieltä ensin Edinburghiin ja Dubliniin ja lopulta asettui Lontooseen. Lontoossa Chantry sai työpaikan puunkaivertajana, mutta käytti aikaansa myös muotokuvamaalaukseen ja saven muotoiluun. Vuodesta 1807 alkaen hänen pääasiallinen taiteenlajinsa oli kuvanveisto. Chantreyn veistämä "Saatanan pää" hyväksyttiin Royal Academyn vuosinäyttelyyn vuonna 1808.


title: Francis Leggatt Chantrey

text: Chantrey meni naimisiin varakkaan serkkunsa kanssa, ja kykeni avaamaan kuvanveistostudion, Hän sai tehtäväkseen muotokuvan John Horne Tookista vuonna 1811. Sen menestyksen myötä hän sai paljon tilauksia kuuluisuuksien rintakuvista ja kokonaisista näköispatsaista. Hän teki Wellingtonin herttuasta yli neljämetrisen ratsastajapatsaan, joka pystytettiin Lontooseen. Patsas jäi kesken Chantreyn kuollessa ja Henry Weekes viimeisteli sen. Toinen suuri ratsastajapatsas esittää Yrjö IV:tä ja se on sijoitettu Trafalgar Squarelle. Vuonna 1825 Chantreyn tekemä valtava marmoripatsas James Wattista sijoitettiin Westminster Abbeyin. Se siirrettiin vuonna 1960 Skotlannin kansallisgalleriaan, ja sen tilalle tuotiin pienempi pronssiveistos. Chantreyltä tilattiin myös Uuden Englannin ensimmäinen marmorimonumentti: George Washingtonin patsas, joka sijoitettiin Bostoniin.


title: Francis Leggatt Chantrey

text: Hänen parhaina teoksinaan pidetään kuitenkin lukuisia rintakuvia ja lapsia esittäviä veistoksia. Lichfieldin katedraaliin sijoitettu kahta nukkuvaa lasta esittävää marmoriveistosta on ylistetty sen kauneuden ja yksinkertaisuuden takia. Sen sommittelu ei ole kuitenkaan Chantreyn oma; koska hän oli epävarma ideoistaan ja sommittelusta, hän käytti usein muiden tekemiä luonnoksia. Chantreyn työt ovat eläviä ja onnistuvat olemaan yhtä aikaa selkä syvällisiä että epämuodollisia, vapaita klassisesta perinteestä. Runoilija Tom Moore sanoi niitä ”ajatteleviksi päiksi”.